title: Näyttötutkinto

text: Näytöt arvioidaan kolmikantaisessa arvioinnissa. Mukana on työelämän työnantajaosapuoli (TA), työntekijäosapuoli (TT) ja opettajaosapuoli (OPE). Valmistavan koulutuksen opettaja ei voi olla arvioimassa omaa tutkinnonsuorittajaansa. Yhden arvioijista tulee olla NTM (näyttötutkintomestari). Arviointikriteerit on määritellyt Opetushallitus. Arviointi lähetetään tutkintotoimikunnalle lopullista hyväksymistä varten.


title: Näyttötutkinto

text: Tutkinnon suorittajat osallistuvat tavallisesti myös tutkintoon valmistavaan koulutukseen. Tutkintoon valmistavaan koulutukseen osallistuvalle järjestetään osana koulutusta mahdollisuus suorittaa näyttötutkinto.


title: Näyttötutkinto

text: Näyttötutkinnoista ja niihin valmistavasta koulutuksesta on säädetty ammatillisesta aikuiskoulutuksesta annetussa laissa (631/98) ja asetuksessa (812/98).


title: Sauli Koskinen

text: Sauli Eerik Koskinen (s. 28. maaliskuuta 1985 Hyvinkää) on suomalainen tositelevisiotähti ja viihdereportteri. Koskisen ensikosketus julkisuuteen tapahtui hänen voitettuaan vuoden 2007 Big Brotherin. Koskinen seurusteli yhdysvaltalaisen muusikon Adam Lambertin kanssa.


title: Sauli Koskinen

text: Koskinen voitti tositelevisiosarja Big Brotherin suomalaisen version 3. tuotantokauden vuonna 2007. Hän vietti talossa 14 viikkoa ja sai finaalissa 45,75 prosenttia annetuista äänistä. Ennen hakemistaan ohjelmaan hän työskenteli myyjänä helsinkiläisessä vaatekaupassa. Ohjelman tuottaja Mikko Räisänen vastasi tuolloin asukasvalinnoista ja kertoi päätöksen Koskisen laittamisesta taloon tulleen ensimmäisten minuuttien aikana haastattelusta. Syyksi valintaan Räisänen mainitsi muun muassa Koskisen positiivuuden ja avoimuuden.


title: Sauli Koskinen

text: Ihailijoiden pyynnöstä Koskinen ja toinen Big Brother -kilpailija Niko Nousiainen palasivat televisioon. He juonsivat omaa televisiosarjaansa "Saulin ja Nikon parhaat pätkät", jossa he kommentoivat viraalivideoita. Pian tämän jälkeen Koskinen palkattiin viihdereportteriksi Ilta-Sanomat-iltapäivälehteen, jossa hän kommentoi viihdeuutisia toimittaja Katri Utulan kanssa. Vuonna 2011 Koskinen ja Utula matkustivat Yhdysvaltoihin ja tuottivat erikoissarjaa tästä osiosta nimellä "Tutka Roadshow".


title: Sauli Koskinen

text: Kesäkuussa 2011 Koskinen jatkoi työskentelyä Ilta-Sanomille. Hän työskenteli myös Radio Aallon kirjeenvaihtajana. Keväällä 2013 Koskinen kuvasi oman life style -televisio-ohjelman Los Angelesissa, joka esitettiin Suomessa syksyllä 2013. Ohjelman nimi oli "Saulin paras kaveri", ja se esitettiin Fox -tv-kanavalla. Samana syksynä (2013) Koskinen voitti Dancing on Ice -televisioformaatin suomalaisversion ensimmäisen kauden, joka esitettiin Nelosella. Koskisen parina toimi taitoluistelija Nea Ojala.


title: Sauli Koskinen

text: Sauli Koskinen juonsi vuoden 2014 Big Brotherin yhteydessä arki-iltaisin esitettävän "Big Brother Extra" -ohjelman.


title: Sauli Koskinen

text: Sauli Koskisen sisko Saana Koskinen on Miss Saana & The Missionaries -yhtyeen laulaja ja lauluntekijä.


title: Villacher Alpenarena

text: Villacher Alpenarena on neljän muovitetun hyppyrimäen muodostama mäkihyppystadion Villachissa Kärntenin osavaltiossa Itävallassa.


title: Villacher Alpenarena

text: Ensimmäiset mäkihyppykilpailut käytiin Villachissa vuonna 1909. Vuosina 1937–1939 hyppyrimäet uusittiin kokonaan ja toisen maailmansodan jälkeen hyppyrimäet korjattiin nopeasti hyppykuntoon.


title: Villacher Alpenarena

text: Vuonna 1995 kaikkiin neljään hyppyrimäkeen asennettiin muovitus, sekä rakennettiin asfaltoidut maastohiihtoradat ja lumetusjärjestelmä. Uusitun normaalimäen avajaisia vietettiin 8. joulukuuta 1995 maailmancupin yhteydessä. Maailmancupia hypättiin normaalimäestä vuosina 1997, 1999, 2001 ja 2007.


title: Villacher Alpenarena

text:
Mäkiennätyksen 99,5 metriä on hypännyt Adam Małysz, epävirallisen mäkiennätyksen 103,5 metriä on hypännyt David Unterberger.
Naisten mäkiennätyksen 99,0 metriä on hypännyt Daniela Iraschko-Stolz.
Kesämäkiennätyksen 99,5 metriä on hypännyt Matti Hautamäki, epävirallisen kesämäkiennätyksen 104,0 metriä on hypännyt Michael Hayböck.
Naisten kesämäkiennätyksen 98,0 metriä ovat hypänneet Ema Klinec ja Eva Logar.
Mäkiennätyksen 68,0 metriä on hypännyt Lukas Tschuschnig.
Naisten mäkiennätyksen 64,0 metriä on hypännyt Romane Dieu.


title: Nathan Morgan

text: Nathan Morgan (s. 30. kesäkuuta, 1978) on englantilainen yleisurheilija, jonka päälaji on pituushyppy.


title: Nathan Morgan

text: Morgan voitti Britannian sisäratojen pituushyppymestaruuden vuonna 2005. Hänen uransa kirkkaimmat saavutukset ovat junioreiden MM-pronssi 1996, junioreiden EM-kulta 1997 ja Kansainyhteisön kisojen mestaruus 2002. Vuoden 2006 EM-kisoissa hän sijoittui 11:nneksi.


title: Nathan Morgan

text: Morganin ennätys on 826 cm, jonka hän hyppäsi Hampurissa 20. heinäkuuta 2003.


title: Kversitroni

text: Kversitroni on keltainen väriaine. Kversitronin aglykoni on kversetiini ja siihen kiinnittyvä sokeriosa (glykoni) on ramnoosi (luonnossa esiintyvä deoksi-sokeri, joka voidaan luokitella joko metyyli-pentoosiksi tai 6-deoksi-heksoosiksi). Kversitronia voidaan eristää pohjoisamerikkalaisen mustatammen kaarnasta. Kversitroni ei liukene lämpimään veteen ja kuumaankin veteen hyvin vähän, mutta hyvin alkoholeihin.


title: Veijariromaani

text: Veijariromaani eli pikareskiromaani (< esp. "picaresca") on päähenkilön seikkailujen ympärille rakentuva romaanityyppi. Veijariromaanin tyylilaji on yleensä parodia tai satiiri. Kuvattavan aikakauden tapoja ja oloja käsitellään yleensä kriittiseen sävyyn. Esimerkkejä veijariromaaneista ovat mm. Cervantesin "Don Quijote" ja Jaroslav Hašekin "Kunnon sotamies Švejkin seikkailut maailmansodassa".


title: Polyfenolit

text: Polyfenolit ovat ryhmä kasveista löytyviä aineita, jotka sisältävät useamman kuin yhden fenoliryhmän.


title: Polyfenolit

text: Polyfenolit voidaan jakaa rakenteensa perusteella kahteen alaryhmään. Hydrolysoitavissa olevat tanniinit ovat glukoosin tai muiden sokereiden ja gallushapon estereitä. Toinen alaryhmä ovat fenyylipropanoidit, joita ovat muun muassa ligniinit, flavonoidit ja kondensoituneet tanniinit.


title: Chick lit

text: Chick lit tarkoittaa kaunokirjallisuutta, joka käsittelee modernin naisen elämän ongelmia humoristisesti ja kevyesti. Tarina sijoittuu yleensä maailman suurimpiin metropoleihin, ja päähenkilönä on useimmiten 20–30-vuotias sinkkunainen. Tyyli tuli tunnetuksi 1990-luvun puolivälissä Helen Fieldingin ensimmäisen Bridget Jones -romaanin myötä. Britanniasta ja Yhdysvalloista lähtenyt liike on ilmiönä maailmanlaajuinen ja suosittua erityisesti Itä-Euroopassa ja Intiassa.


title: Chick lit

text: Chick litille ei lajina ole olemassa tarkkaa määritelmää. Lukijasta riippuen jotkut sisällyttävät chick litiin lähes kaikki teokset nuorehkon naisen itsensä etsimisestä arkipäiväisiin perhekuvauksiin. Joillekin chick lit taas merkitsee lähinnä miehen metsästyksestä kertovaa hömppää.


title: Chick lit

text: Chick litissä itsenäinen nainen tavoittelee jotain mitä haluaa, vaikka samalla toistaakin perinteistä naisen mallia siinä määrin kuin se itselle sopii. Usein hän miettii naimisiin menoa ja ulkonäköään. Päähenkilössä voi myös esiintyä koomisia piirteitä. Hän tuntee tuotemerkit kuin omat taskunsa ja rakastaa shoppailua, vaikka luottokortti vinkuisi jo tyhjää. Hänen elämäntyylinsä voi siis olla hyvinkin kulutuskeskeinen, ja tämä onkin herättänyt keskustelua chick litille tyypillisestä tuotesijoittelusta ja kirjoissa esiintyvästä piilomainonnasta.


title: Chick lit

text: Tyypillisiä lajityypin edustajia ovat muun muassa Sophie Kinsellan "Himoshoppaaja"-sarja (1995–) Candace Bushnellin "Sinkkuelämää" (1996), Helen Fieldingin "Bridget Jones – Elämäni sinkkuna" (1996) sekä Lauren Weisbergerin "Paholainen pukeutuu Pradaan" (2003).


title: Chick lit

text: "Chick" on amerikkalainen slangisana joka tarkoittaa nuorta naishenkilöä. "Lit" puolestaan on lyhenne sanasta "literature", kirjallisuus. Termi on vastaava kuin "chick flick" elokuvista puhuttaessa eli se tarkoittaa lähinnä naisiin vetoavaa kirjallisuutta. Vastakohtana termille voidaan pitää erityisesti Englannissa käytettävää termiä "lad lit", joka tarkoittaa miehille suunnattua kirjallisuutta.


title: Chick lit

text: Chick lit tuli julkisuuteen 1990-luvun puolivälissä Helen Fieldingin "Bridget Jones – Elämäni sinkkuna" -kirjan menestyksen myötä. Bridget Jonesin päiväkirja on nykyaikainen mukaelma Jane Austenin "Ylpeydestä ja ennakkoluulosta": molemmissa kirjoissa kerrotaan miehen etsinnästä ja teoksissa on myös saman nimisiä hahmoja, kuten esimerkiksi Mark Darcy. Ainoastaan kirjan henkilöiden elämäntavat ovat uudenaikaistuneet.


title: Chick lit

text: Aluksi Isosta-Britanniasta ja Yhdysvalloista lähtenyt chick lit on tätä nykyä maailmanlaajuinen ilmiö. Laji on noussut odottamattomaan suosioon Intiassa ja Itä-Euroopassa. Unkarilaisen Zsuzsa Raczin chick litiä on myyty yli 130 000 kappaletta, vaikka unkarilaiskirjaa myydään keskimäärin joitakin tuhansia.


title: Chick lit

text: Eri maissa laji saa kuitenkin erilaisia piirteitä, joten artikkelin aluksi mainittu yleinen luonnehdinta kuvaa lähinnä länsimaista chick litiä. Esimerkiksi luokkayhteiskunnissa chick lit kertoo yleensä alempisäätyisen naisen noususta työelämässä, vaikka pintapuolisesti näyttääkin siltä kuin tarina keskittyisi pitkälti romantiikkaan.


title: Chick lit

text: Maissa, joissa feminismi ei ole vielä vallannut kovinkaan paljon alaa, kuten esimerkiksi Intiassa, chick lit tarjoaa lukijoilleen muun muassa samanaikaisesti vapautta ja kulutusmyönteisyyttä. Yksi suurimmista eroista intialaisen ja anglo-amerikkalaisen chick litin välillä lienee seksin määrä. Häveliäisyys on Intiassa vallalla. Esimerkkejä Intiassa menestyneistä lajityypin edustajista ovat Swati Kaushalin "Piece of Cake" (2005) ja Rupa Gulabin "Girl Alone" (2005).


title: Chick lit

text: Puolassa chick litiin kuuluu usein traagisia elementtejä, kuten kidnappaus tai murha. Tämä muunnelma onkin suhteellisen kaukana Bridget Jonesista, jolle romanttinen pettymys on pahinta mitä voi tapahtua. Puolassa menestystä on niittänyt muun muassa Małgorzata Wardan "Ominąć Paryż" (2006).


title: Chick lit

text: Skandinaviassa chick litiin liittyy vahvasti olemassaoloa koskeva ahdistus. Hyvin menestyneitä ruotsalaisia lajityypin edustajia ovat muun muassa Kajsa Ingemarssonin myyntimenestys "Keltaisten sitruunoiden ravintola" (2004) sekä Martina Haagin "Underbar och älskad av alla" (2006).


title: Chick lit

text: Suomessa chick lit on vielä nuorta ja kehittymätöntä, vaikka lajityypin kirjojen käännöksiä päätyykin toistuvasti myydyimpien taskukirjojen listalle. Suomalaiset nuoret naiskirjailijat kirjoittavat mieluummin monitasoisia ja rankkoja kasvukertomuksia kuin viihdettä.


title: Chick lit

text: Suomalaisen chick litin vähyyttä perustellaan muun muassa sillä, että suomalainen chick lit ei olisi uskottavaa vaan tuntuisi tekemällä tehdyltä. Näin siksi, että chick lit sijoittuu yleensä aina maailman suurimpiin metropoleihin. Suomesta siis puuttuu ympäristö, johon tyypillisen chick litin päähenkilön voisi sulavasti sijoittaa. Lisäksi jotkut kustannustoimittajat ajattelevat taskukirjojen ostajien olevan nuorempia kuin kovakantisten lukijat. Heidän mielestään chick litin yleisö olisi Suomessa sitä ikäluokkaa, joka lukee nuortenkirjoja, minkä takia lukijakuntaa ei syntyisi riittävästi.


title: Chick lit

text: Muutamia chick litin edustajia Suomestakin kuitenkin löytyy, muun muassa Niina Hakalahden "Hengenahdistusta" (2004), Pauliina Suden "Ruuhkavuosi" (2005) ja Kira Poutasen "Rakkautta au lait".


title: Chick lit

text: Käsite chick lit on suomennettu muun muassa mimmikirjallisuudeksi, pimukirjallisuudeksi ja sinkkukirjallisuudeksi. Ensiksi mainittu lisättiin vuonna 2013 Kotimaisten kielten keskuksen sanatietokantaan.


title: Kastanjavarpunen

text:
Kastanjavarpunen ("Passer eminibey") on afrikkalainen varpuslintu.
__notoc__
Linnun pituus on 11,5–13,5 cm ja se on pienimpiä varpusia. Koiras on kastanjanruskea ja naaras varpusmaisen vaaleanruskea.


title: Kastanjavarpunen

text: Kastanjavarpunen elää Itä-Afrikassa Etiopian, Kenian, Somalian, Sudanin, Tansanian ja Ugandan alueella noin 540 000 neliökilometrin alueella ja sen kanta on elinvoimainen.


title: Kastanjavarpunen

text: Kuivat savannit ja ruohostoiset avomaat.


title: Cvet z juga

text: Cvet z juga () oli Slovenian edustuskappale vuoden 2007 Eurovision laulukilpailussa. Kappale on sekoitus popmusiikkia ja oopperaa. Se kertoo tytöstä, joka hyvästelee poikaystävänsä ja antaa hänelle valkoisen kukan muistona.


title: Cvet z juga

text: Kappale sijoittui semifinaalissa seitsemänneksi ja pääsi finaaliin, jossa se keräsi 66 pistettä ja sijoittui sijalle 15.


title: Carolyn Shoemaker

text: Carolyn Jean Spellmann Shoemaker (s. 24. kesäkuuta 1929) on yhdysvaltalainen tähtitieteilijä. Hän on löytänyt satoja asteroideja ja kymmeniä komeettoja, joiden joukossa on 24. maaliskuuta 1993 havaittu Shoemaker-Levy 9.


title: Carolyn Shoemaker

text: Shoemaker sai vuonna 1998 James Craig Watsonin mitalin. Hänen puolisonsa oli edesmennyt Eugene Shoemaker.


title: Flavonoidiglykosidit

text:
Flavonoidiglykosidit ovat suuri ryhmä glykosideja, joiden aglykoni-runko on flavonoidi.
Flavonoidiglykosidit jaotellaan niiden aglykonien ja glykonien perusteella, esimerkiksi.Flavonoidiglykosideilla voi olla antioksidanttivaikutuksiensa ansiosta lääketieteellisiä käyttökohteita. Niiden on todettu vähentävän hiusverisuonien vaurioitumisherkkyyttä.


title: John Donne

text: John Donne (1572 – 31. maaliskuuta 1631) oli englantilainen runoilija ja saarnaaja.


title: John Donne

text: Donne syntyi katolisille vanhemmille, mutta kääntyi anglikaaniksi vuoden 1600 vaiheilla. Ennen kirkollista uraansa Donne opiskeli asianajajan tointa varten sekä osallistui sotaretkille Espanjan laivastoa vastaan 1590-luvulla. Pappisvihkimyksensä Donne sai vuonna 1615. Hänet nimitettiin vuonna 1621 St Paulin katedraalin tuomiorovastiksi.


title: John Donne

text: Donne kärsi vuonna 1623 vakavan kuumetaudinpuuskan ja sairastui sittemmin mahasyöpään, johon hän menehtyi 31. maaliskuuta 1631.


title: John Donne

text: Donnen kirjallinen tuotanto edustaa niin kutsuttua metafyysistä runoutta. Useat tunnetuista runoista käsittelevät rakkautta. Julkaisujen joukkoon lukeutuu myös tunnettu sairaan elämää käsittelevä "Rukouksia sairasvuoteelta", jonka Donne kirjoitti itse vakavan sairauden runtelemana 1620-luvulla.


title: John Donne

text: Kaunokirjallisen tuotannon ohella Donne tunnetaan itsemurhaa käsitelleen Biathanatos -teoksen kirjoittajana. Vuoteen 1610 mennessä valmistunut teos julkaistiin vasta kuusitoista vuotta tekijänsä kuoleman jälkeen, vuonna 1647. Donne tarkasteli oikeutta tehdä itsemurha - joka hänen aikanaan oli rikollinen teko - niin maallisen kuin uskonnollisen oikeuden näkökulmasta. Hän esitti vallalla olleesta käsityksestä poiketen, ettei itsemurha riko Jumalan, Luonnon tai Järjen lakia vastaan, eikä itsemurhan tekijää näin ollen tulisi rangaista. Donne tiesi johtopäätöstensä arkaluontoisuuden ja oli aikeissa polttaa teoksensa käsikirjoituksen. Hän kuitenkin säästi kirjoituksensa ja ohjeisti poikaansa säilyttämään käsikirjoituksen, mutta jättämään se julkaisematta.


title: Arabiankultavarpunen

text: Arabiankultavarpunen ("Passer euchlorus") on Punaisenmeren rantavaltioissa esiintyvä varpunen. Monet tutkijat pitävät sitä samana lajina kuin sahelinkultavarpunen.


title: Arabiankultavarpunen

text: Linnun pituus on noin 13 cm.


title: Arabiankultavarpunen

text: Arabiankultavarpunen elää Arabian niemimaan lounaisosassa sekä Afrikan puolella Djiboutissa ja Somaliassa 100 000–1 000 000 neliökilometrin laajuisella alueella ja sen kanta on elinvoimainen.


title: Arabiankultavarpunen

text: Kuivat savannit ja pensaikkoiset avomaat.


title: Edvin Wide

text: Emil Edvin Wide (22. helmikuuta 1896 Kemiö, Suomi – 19. kesäkuuta 1996 Tukholma) oli suomalaissyntyinen, Ruotsia edustanut kestävyysjuoksija, moninkertainen olympiamitalisti.


title: Edvin Wide

text: Wide kuului Eric Backmanin ja Sven Lundgrenin kanssa Ruotsin joukkueeseen, joka saavutti pronssia 3 000 metrin joukkuejuoksussa Antwerpenin olympialaisissa 1920. Neljä vuotta myöhemmin Pariisissa hän sijoittui toiseksi 10 000 metrillä hävittyään maailmanennätyksen tehneelle Ville Ritolalle yli puoli minuuttia. Samojen kisojen 5 000 metrillä Wide sai pronssia Paavo Nurmen ja Ritolan jälkeen; ero suomalaisiin oli jälleen yli puoli minuuttia.


title: Edvin Wide

text: Amsterdamin olympialaisissa 1928 Wide sai pronssia 10 000 metrillä hävittyään Nurmelle ja Ritolalle yli 40 sekuntia. 5 000 metrin kilpailu oli tasaisempi: Ritola voitti kultaa kaksi sekuntia ennen Nurmea, josta Wide jäi vain 1,2 sekuntia ollen jälleen kolmas.


title: Edvin Wide

text: Wide sai Svenska Dagbladetin kultamitalin vuoden 1926 parhaasta urheiluteosta. Hän oli ammatiltaan opettaja ja poliitikko. Wide kuoli satavuotiaana vuonna 1996.


title: Werner Günthör

text: Werner Günthör (s. 1. kesäkuuta 1961 Uttwil) on sveitsiläinen entinen kuulantyöntäjä ja yksi menestyneimpiä lajissaan.


title: Werner Günthör

text: Günthör hallitsi kansainvälistä kuulantyöntöä vuosina 1986-1993. Hän voitti sinä aikana muun muassa olympiapronssia Soulissa 1988, kolme maailmanmestaruutta ulkoradoilla ja yhden sisäradoilla sekä yhden Euroopan mestaruuden ulkoradoilla ja yhden sisäradoilla.


title: Werner Günthör

text: Günthör pitää hallussaan Sveitsin kuulantyöntöennätystä tuloksella 22,75, jonka hän työnsi 23. elokuuta 1988 Bernissä. Kyseisellä tuloksella hän on kaikkien aikojen maailmantilastossa viidentenä.


title: Henryk Roman Gulbinowicz

text: Henryk Roman Gulbinowicz (s. 17. lokakuuta 1923) on puolalainen katolinen pappi. Hän toimi Wrocławin arkkipiispana vuosina 1976–2004 ja on ollut kardinaalina vuodesta 1985. Hän oli kuitenkin liian iäkäs voidakseen osallistua uuden paavin valintaan vuonna 2005.


title: Pjotr Suškin

text: Pjotr Petrovitš Suškin (, 8. helmikuuta 1868 Tula – 17. syyskuuta 1928 Kislovodsk) oli venäläinen lintutieteilijä.


title: Pjotr Suškin

text: Suškin oli akateemikko ja johti Neuvostoliiton tiedeakatemian lintutieteellistä osastoa Pietarissa vuosina 1921–1928. Hän työskenteli usealla lintutieteen alalla, kuten taksonomian, faunistiikan, soveltavan anatomian ja lintumaantieteen. Akateemikon arvon hän sai vuonna 1923. Hän julkaisi myös ihmislajin alkuperää käsitteleviä kirjoituksia ja tutki perhosia ("Lepidoptera").


title: Pjotr Suškin

text: Suškin teki lukuisia tutkimusretkiä eri puolille Venäjää ja Keski-Aasiaa, kuten Baškortostaniin, Kazakstaniin, Kaukasukselle, Siperiaan ja Luoteis-Mongoliaan. Näillä retkillä hän keräsi valtavat kokoelmat ja muistiinpanot lintujen levinneisyydestä ja biologiasta. Analysoidessaan aineistoa hän kiinnitti erityistä huomiota taksonomian kehitykseen. Hänen työnsä petolintujen ja eräiden varpuslintuheimojen taksonomian selvittelyssä kuuluu lintujen lajinkehityksen ja taksonomian tutkimuksen tärkeimpiin töihin. Hänen tutkimuksensa Altain linnustosta (1938) on klassinen paikallisfaunistinen työ. Toinen tärkeä teos on postuumisti vuonna 1956 julkaistu "Zoological regions of central Siberia and adjacent highland Asia and an attempt of a history of the recent fauna of Palaearctic Asia".


title: Pjotr Suškin

text: Suškinin johtokaudella lintutieteellisen osaston toiminta oli hyvin aktiivista. Hän koulutti useita nuoria tutkijoita ja saattoi museon kokoelmat ajan tasalle niin inventoinnin kuin varastoinnin kannalta ja kasvatti suuresti näytteiden määrää. Erityisen voimakkaasti kasvoivat luukokoelmat ja alkoholiin säilöttyjen näytteiden kokoelmat.


title: Pjotr Suškin

text:
Suškin nimesi useita lintujen alalajeja, muun muassa vuorihempon ja
pikkukäpylinnun.


title: Toncontínin kansainvälinen lentoasema

text: Toncontínin kansainvälinen lentoasema (, ) on sekä siviili- että sotilaskäyttöön tarkoitettu lentoasema Tegucigalpassa Hondurasissa, kuuden kilometrin päässä kaupungin keskustasta. Lentoaseman ainoa kiitotie on 2 021 metriä pitkä, ja se sijaitsee noin tuhat metriä merenpinnan yläpuolella. Boeing 757 on suurin lentokone, joka pystyy laskeutumaan kiitotielle. Toncontín onkin yksi maailman lyhimmistä kansainvälisille lennoille käytetyistä kiitoteistä.


title: Toncontínin kansainvälinen lentoasema

text: Vuoden 1969 jalkapallosodassa Toncontín oli El Salvadorin ilmavoimien päähyökkäyskohde ja sitä pommitettiin useampaan kertaan.


title: Brentwood Television Funnies

text: Brentwood Television Funnies Inc. on Rick Ungarin perustama yhdysvaltalainen tuotantoyhtiö, joka tunnetaan lähinnä Prätkähiiret-animaatiosarjan tuottajana.


title: Brentwood Television Funnies

text: Yhtiö on myös tuottanut kaikki Prätkähiirien oheistuotteet, kuten leluja ja pelejä.


title: Bulgaria olympialaisissa

text: Bulgaria oli yksi niistä maista, joka osallistui Ateenan vuoden 1896 olympialaisiin. Tuolloin maa lähetti kisoihin yhden urheilijan joukkueen, kun kisoihin lähti sveitsiläissyntyinen voimistelija Charles Champaud. Bulgarialla ei tuohon aikaan ollut vielä olympiakomiteaa, maan kansallinen olympiakomitea perustettiin vuonna 1923, ja seuraavan kerran maa oli mukana olympialaissa vuoden 1924 Pariisin kesäolympialaisissa. Talviolympialaisiin maa osallistui ensimmäisen kerran vuonna 1936. Viimeksi Bulgaria on ollut poissa olympialaisista vuonna 1984, jolloin maa boikotoi Los Angelesin kesäkisoja.


title: Bulgaria olympialaisissa

text: Olympialaisissa maan menestyksekkäimmät urheilumuodot ovat painonnosto ja paini, missä se on menestynyt sekä kreikkalais-roomalaisessa että vapaapainissa.


title: Flavonit

text: Flavonit ovat flavonoideihin luokiteltavia aineita, koska ne sisältävät flavonoidien runkomolekyylin (kts. kuva).


title: Flavonit

text: Luonnollisia flavoneita on esimerkiksi:


title: Flavonit

text: Synteettisiä flavoneita on esimerkiksi:


title: Freestylehiihto talviolympialaisissa 2002

text: XIX talviolympialaisissa vuonna 2002 järjestettiin freestyle-hiihdossa tuttuun tapaan neljä kilpailutapahtumaa. Kilpailut käytiin Deer Valleyssä lähellä kisojen pääkaupunkia Salt Lake City'ä. Yhteensä osallistujia oli 21 maasta 105 urheilijaa.


text: 12. helmikuuta


text: 19. helmikuuta


text: 9. helmikuuta


text: 22. helmikuuta


title: SAAS

text: SAAS tai SaaS voi tarkoittaa seuraavia:


title: Pirmasens

text: Pirmasens on kaupunki Rheinland-Pfalzin osavaltiossa, lounaisessa Saksassa. Se on niin kutsuttu piiritön kaupunki (), eli se ei kuulu mihinkään Saksan piirikunnista. Kaupungissa kuitenkin sijaitsee Südwestpfalzin piirikunnan hallinto.


title: Pirmasens

text: Pirmasenss sijaitsee Pfälzerwaldin lounaisella laidalla. Länteen Pirmasensista sijaitsee Zweibrückenin kaupunki ja Saar-Pfalz-Kreisin piirikunta, pohjoisessa Kuselin ja Kaiserslauternin piirikunnat, koillisessa Bad Dürkheimin piirikunta ja idässä Südliche Weinstraßen piirikunta. Etelässä Pirmasensilla on rajaa Ranskan kanssa.


title: Pirmasens

text: Varhaisin tunnettu maininta Pirmasensista on peräisin vuoden 860 tienoilta. Tuolloin alueeseen viitattiin nimellä "pirminiseusna". Nimi juontaa juurensa pyhään munkki Pirminiukseen, Hornbachin luostarin perustajaan.


title: Pirmasens

text: Hessen-Darmstadtin maakreivi Ludvig IX myönsi Pirmasensille kaupunginoikeudet vuonna 1763. Maakreivi asui kaupungissa isänsä maakreivi Ludvig VIII:n metsästyslinnassa. Hän uudisti kaupunkia useaan otteeseen. Maakreivin kuoltua vuonna 1790 sai Pirmasensin lyhyeksi jäänyt kukoistuskausi kohdata loppunsa.


title: Pirmasens

text: Pirmasens oli vuodesta 1793 vuoteen 1815 osa Ranskaa. Sen jälkeen se siirtyi muun Pfalzin ohella Baijerille.


title: Tyramiini

text: Tyramiini (4-hydroksi-fenetyyliamiini, para-tyramiini, p-tyramiini) on tyrosiinista syntyvä monoamiini. Tyramiinin kemiallinen kaava on CHNO, moolimassa 137,18 g/mol ja CAS-numero 51-67-2.


title: Tyramiini

text: Tyramiini metabolisoituu monoamiinioksidaasin kautta. Tyramiini on sympatomimeetti, sillä se voi aiheuttaa varastoitujen katekoliamiinien (adrenaliini, noradrenaliini ja dopamiini) erityksen. Ihmisessä tyramiinin saanti voi aiheuttaa voimakkaan verenpaineen nousun (hypertension) monoamiinioksidaasi-inhibiittoreita (MAOI) käyttävillä.


title: Tyramiini

text: Aiemmin ajateltiin punaviinin ja juustojen aiheuttamien oireiden, johtuvan tyramiinista. Tutkimusten mukaan tyramiinilla ei kuitenkaan ole tekemistä oireiden kanssa.


title: Tyramiini

text: Tyramiinia esiintyy laajasti sekä kasveissa että eläimissä. Ruoissa tyramiinia esiintyy käymisreaktion tai maatumisen yhteydessä tyrosiinin dekarboksilaation johdosta.


title: Tyramiini

text: Paljon tyramiinia sisältävät juustot ja smetana. Ricotta, jugurtti, maitorahka sekä kerma-, rae- ja tuorejuusto sisältävät vain vähän tyramiinia.


title: Tyramiini

text: Paljon tyramiinia sisältävät vihreät pavut ja avokado, minkä lisäksi pieniä määriä esiintyy härkäpavun paloissa ja banaanin kuorissa. Luumut, hapankaali ja pinaatti sisältävät jonkin verran tyramiinia. Pieniä määriä esiintyy banaanissa, munakoisossa, hedelmämehuissa, pähkinöissä, vadelmissa, tomaateissa ja appelsiineissa, varsinkin pomeranssissa jota käytetään joululeivonnaisissa.


title: Tyramiini

text: Paljon tyramiinia sisältävää pilaantunut, marinoitu, savustettu, säilötty tai ikääntynyt kalan-, kanan-, naudan- ja etenkin sianliha. Tuoreet lihat, elimet ja pateet eivät sisällä merkittäviä määriä tyramiinia.


title: Tyramiini

text: Jotkin soijavalmisteet, kuten soijakastike ja tofu sisältävät erittäin paljon tyramiinia. Soijamaito ja useimmat soijatuotteet sisältävät jonkin verran tyramiinia.


title: Tyramiini

text: Lihaliemikuutiot ja muut valmisliemet sisältävät usein tyramiinia.


title: Tyramiini

text: Paljon tyramiinia sisältävät punaviini sekä useat alkoholittomat oluet.


title: Richard Serra

text: Richard Serra (s. 2. marraskuuta 1939) on yhdysvaltalainen kuvanveistäjä ja videotaiteilija, tyyliltään minimalisti. Hänet tunnetaan erityisesti kookkaista metallilevyistä rakentuvista asetelmista.


title: Richard Serra

text: Serra syntyi San Franciscossa, Kaliforniassa. Hänen äitinsä oli espanjalainen ja isä Venäjän juutalaisia. Richard on perheen kolmesta pojasta keskimmäinen. Hän opiskeli englanninkielistä kirjallisuutta Kalifornian yliopistolla Berkeleyssä sekä Santa Barbarassa ja myöhemmin kuvataidetta Yalen yliopistolla vuosina 1961–1964.


title: Richard Serra

text: Serra asui ja matkaili Etelä-Euroopassa ja Pohjois-Afrikassa vuosina 1964-65. Ensimmäisen yksityisnäyttelynsä hän piti Galleria La Salitassa, Roomassa 1966. Vuoden 1970 vaiheilla Serran taiteellinen tuotanto siirtyi ulkotiloihin. Hänestä tuli suurimittakaavaisen, paikkasidonnaisen veistotaiteen uranuurtaja. Serran teokset haastavat katsojan pohtimaan oman kehonsa suhdetta sisätilaan ja maisemaan. Teokset kannustavat liikkumaan niiden sisällä ja ympärillä. Serran ensimmäinen lyhytelokuva valmistui 1968. Hän jatkoi videotaidekokeiluitaan 1970-luvulla.


title: Richard Serra

text: Serra on kuulunut Yhdysvaltain taiteiden ja kirjallisuuden akatemiaan vuodesta 1995. Hänellä on tunnettu lakimiesveli Tony. Serra avioitui nykyisen vaimonsa Clara Weyergrafin kanssa 1981. Nykyään Serra asuu ja työskentelee New Yorkin Tribecassa sekä Nova Scotiassa Kanadan itärannikolla.


title: Richard Serra

text: Richard Serra osallistui teoksellaan Ars 83 -näyttelyyn Helsingissä. Hänen kolme teostaan oli esillä galleria Forum Boxin avajaisnäyttelyssä Helsingissä vuonna 1999 yhdessä Anthony Caron teosten kanssa. Näyttely järjestettiin yhteistyössä Kiasman kanssa. Valtion taidemuseon kokoelmissa on kymmenen Serran teosta vuosilta 1973-1997, joista viisi on veistoksia, kolme multimediateosta ja muut piirustuksia ja grafiikkaa.


title: Giacomo Manzù

text: Giacomo Manzù (22. joulukuuta 1908 Bergamo – 18. tammikuuta 1991 Ardea) oli italialainen kuvanveistäjä, jolle myönnettiin Leninin kansainvälinen rauhanpalkinto vuonna 1965.


title: Harsomatara

text: Harsomatara ("Galium schultesii", syn. "G. intermedium") on Euroopassa alkuperäinen, ruohovartinen matarakasvi. Pohjoismaissa laji on tavattu vain yhdellä kasvupaikalla Suomessa. Se on luokiteltu Suomessa äärimmäisen uhanalaiseksi (CR) ja on luonnonsuojeluasetuksen nojalla erityisesti suojeltava laji.


title: Harsomatara

text: Harsomataran yksittäin kasvavat jäykät varret tulevat 30–100 cm pitkiksi. Varsi pysty, kalju, alempaa liereä ja ylempää nelisärmäinen. Kiehkurassa on 6–8 lehteä. Lehden lapa on suikea, levein keskiosastaan, suippokärkinen ja alta sinertävä. Kukinto on harsu kerrannaisviuhko. Kukkaperät ovat hyvin ohuita ja pystyjä. Valkoisen kukan teriö on pieni, 1,5–2,5 mm leveä, terälehdet ovat otakärkisiä. Harsomatara kukkii heinä-elokuussa. Kasvi muuttuu kuivattaessa mustaksi.


title: Harsomatara

text:
Harsomataraa tavataan Euroopassa lauhkean ilmaston alueella. Se on levinnyt ihmisen mukana Yhdysvaltoihin.
Suomessa harsomataraa tavataan ainoastaan Lohjalta. Laji löydettiin Pohjoismaista ensimmäisenä Suomesta vasta vuonna 1997.


title: Harsomatara

text: Harsomatara kasvaa lehtimetsissä ja pensaikoissa. Suomessa sitä tavataan kallioisessa kangasmetsässä.


title: Väinö Rankila

text: Väinö Rankila (19. heinäkuuta 1911 Vimpeli – 27. marraskuuta 1970) oli suomalainen kunnallispoliitikko ja Maalaisliiton kansanedustaja. Käytyään kansakoulun ja maamieskoulun Rankila osallistui kotipaikkakuntansa nuoriso- ja urheilutoimintaan.


title: Väinö Rankila

text: Kunnallishallintoon hän tuli mukaan sotien jälkeen vuonna 1945 ja hänet valittiin valtuuston puheenjohtajaksi, jota tehtävää hän hoiti yhtä vuotta lukuun ottamatta kuolemaansa saakka. Vimpelin Osuuspankin johtajana hän toimi vuosina 1946–1962 ja Vimpelin Osuuskaupan hallituksen puheenjohtajana yli 10 vuoden ajan, samoin Lappajärvi–Vimpelin palovakuutusyhtiön hallituksen jäsenenä. Hän oli Järviseudun taloudellisen neuvottelukunnan, Etelä-Pohjanmaan Seutukaavaliiton hallituksen, Osuuskunta Itikan hallintoneuvoston, Kansaneläkelaitoksen lisätyn hallituksen ja Valmet Oy:n hallintoneuvoston jäsen. Hän toimi myös Kansaneläkelaitoksen pääjohtajan viransijaisena vuosina 1961–1962.


title: Väinö Rankila

text: Eduskuntaan Rankila valittiin Maalaisliitto-Keskustapuolueen edustajaksi vuonna 1948. Kansanedustajana hän toimi 10 vuotta. Hän oli Keskustapuolueen puoluehallituksen jäsen ja eduskuntaryhmän varapuheenjohtaja useita vuosia. Hän toimi myös Keskustapuolueen Vaasan piirijärjestön puheenjohtajana, Sampo-Tarmo vakuutusyhtiön valtuuskunnan jäsenenä ja Vimpelin yhteiskoulun johtokunnan jäsenenä.


title: Väinö Rankila

text: Väinö Rankila tunnettiin hyvänä puhujana ja sujuvana kynänkäyttäjänä.


title: 1. jääkäriprikaati

text: 1. jääkäriprikaati oli valkoisten itäarmeijaan kuuluva ryhmittymä Suomen sisällissodassa.


title: 1. jääkäriprikaati

text:
Komentaja: eversti Eduard Ausfelt
Komentaja: jääkärimajuri Erik Jernström.
Komentaja: jääkärimajuri Gabriel von Bonsdorff.


title: 1. jääkäriprikaati

text: Adjutanttina Per von Bonsdorff (toimi sodan aikana myös Ausfeldin ryhmän adjutanttina), prikaatin esikunnassa taistelulähettinä jefreitteri Väinö Johannes Häme, prikaatin esikunnassa huolto-osaston päällikkö jääkärikapteeni Einar Johansson, prikaatin kuormastoaliupseerina jääkärialikersantti Kaarle Keskinen, prikaatin esikunnassa lähettiupseerina jääkärivänrikki Paavo Konsén, lähettivääpelinä Ausfeldin ryhmän esikunnassa jääkärivaravääpeli Siivo Peltonen, lähettialiupseerina jääkärialiupseeri Gustav Eliel Rajander, lähettiupseerina jääkärivänrikki Börje Söderström (toimi lähettiupseerina Ausfeldin ryhmän esikunnassa), lähettiupseerina jefreitteri Matti Torvikoski, prikaatin esikunnassa kuormastoaliupseerina jääkärialiupseeri Antti Nikolai Varvas, Ausfeldin ryhmän lähettinä jääkärivaravääpeli Nikolai Tollo myöh. Suurholma, prikaatin esikunnassa toimi radiosähköttäjänä jääkärivaravääpeli Erik Paavilainen.


title: 2. jääkäriprikaati (valkoiset)

text: 2. jääkäriprikaati oli valkoisten itäarmeijaan kuuluva ryhmittymä Suomen sisällissodassa. Prikaatin komentaja oli eversti Ulrich von Coler.


title: 2. jääkäriprikaati (valkoiset)

text:
Komentaja: jääkärimajuri Karl Rainer Wolfgang Mandelin.
Komentaja: jääkärimajuri Nils Ero Gadolin.
Prikaatin esikunnassa adjutanttina jääkärikapteeni Hans Helmer Harald Hedengren (siirrettiin 28. huhtikuuta 9. jääkäripataljoonaan komppanianpäälliköksi), lähettiupseerina jääkärivänrikki Ivar Johannes Heinrich Alexander Hinz, prikaatin lähettiupseerina jääkärivänrikki Eino Ilmari Järvinen (siirrettiin 14. huhtikuuta joukkueenjohtajaksi 18. jääkäripataljoonaan), viestiupseerina jääkärivänrikki Gunnar Isak Lindqvist, prikaatin intendenttinä jääkäriluutnantti Harald Mikael Nervanne (siirrettiin 1. toukokuuta sotaministeriöön), lähettiupseerina jääkäriluutnantti Theodor (Teuvo) Kosti Wartiovaara, adjutanttina jääkärikapteeni Claës Bertel Napoleon Winell.


title: Jan Johansson (uimari)

text: Jan Johansson (5. syyskuuta 1989 Espoo) on suomalainen uimari. Hän edustaa Cetus -uintiseuraa.


title: Jan Johansson (uimari)

text: Johansson on ollut edustamassa Suomea nuorten Pohjoismaiden mestaruuskisoissa Tampereella vuonna 2006. Lisäksi hän on edustanut Suomen Nuorten maajoukkuetta kansainvälisissä kisoissa vuosina 2006-2008. Nuorten SM-kilpailuissa hän on saavuttanut useita kultamitaleita 200-1500 vapaauinti matkoilla. Aikuisten 50 metrin altaan SM-kilpailuissa hän on ollut useasti mitalisijoilla henkilökohtaisissa lajeissa sekä seuran viestijoukkuessa.


title: Isokrassi

text: Isokrassi ("Lepidium latifolium") on monivuotinen, Euraasiassa kasvava ruohovartinen ristikukkaiskasvi. Suomessa laji on harvinainen ja rauhoitettu.


title: Isokrassi

text: Isokrassi on 30–100 cm, joskus jopa yli metrin korkea, kalju kasvi. Sen lehdet ovat isoja, ruodillisia, soikeita ja tiehästi sahalaitaisia. Ylemmät lehdet ovat kapeita ja ehytlaitaisia. Kasvin kukinto on iso, haarova ja tiheäkukkainen. Isokrassi kukkii heinä-elokuussa valkoisin, pienin kukin. Lidut ovat soikeita ja siipipalteettomia. Isokrassilla on monihaarainen, laaja juurakko.


title: Isokrassi

text: Isokrassin levinneisyysalue ulottuu Keski-Euroopasta Aasiaan, Pohjoismaiden eteläosiin ja Pohjois-Afrikkaan. Ihmisen mukana laji on levinnyt myös mm. Pohjois-Amerikkaan. Suomessa isokrassia esiintyy harvinaisena rannoilla Ahvenanmaalla ja Turun saaristossa. Satunnaisesti isokrassia tavataan myös satamakaupungeista ja sisämaasta, mutta esiintymät eivät ole olleet pitkäikäisiä.


title: Isokrassi

text: Suomessa isokrassi kasvaa saaristossa aivan meren rantaviivan tuntumassa. Aallokko ja jäät eivät juuri haittaa kasvia, sillä tukeva juurakko pitää kasvin tiukasti kiinni rantasorakossa.


title: Isokrassi

text: Isokrassi on syötävä ja sitä on myös aikaisemmin ilmeisesti viljety Euroopassa. Kasvissa on sinappia ja pippuria muistuttava maku. Kasvin kaikkia osia, myös siemenkotia, voi syödä. Nuoria lehtiä voi käyttää salaatissa, siemeniä on käytetty mausteena.


title: Obus

text: Obus on suomalaisen Nimbus-yhtyeen ensimmäinen ja samalla ainoa levy vuodelta 1974. Albumi sisältää kuusi esitystä, joista viisi on Harri Suilamon ja yksi Pekka Raution sävellyksiä sekä sanoituksia. Albumi jäi ilmestyessään vähälle huomiolle, mutta vuosien kuluessa siitä on muodostunut arvokas keräilyharvinaisuus. Kotimainen Rocket Records julkaisi vuonna 2013 albumin ensimmäisen virallisen CD-painoksen (ROK-132), johon on lisätty bonusraidoiksi kaksi aiemmin levyllä julkaisematonta esitystä. Saksalainen Shadoks Music julkaisi albumista puolestaan vinyyliuusintapainoksen (SHADOKS MUSIC 181) vuonna 2016.


title: 3. jääkäriprikaati

text:
3. jääkäriprikaati oli valkoisten itäarmeijaan kuuluva ryhmittymä Suomen sisällissodassa. Prikaatin komentajana oli majuri Rainer Stahel.
Komentaja: jääkärimajuri Hugo Viktor Österman.
Komentaja: jääkärimajuri Maximilian Lars Helge Savonius.


title: 3. jääkäriprikaati

text: Esikuntavääpelinä jääkärivääpeli Alfred Camis, jääkäriyliluutnantti Johan Hugo Harald (siirrettiin 5. huhtikuuta 18. jääkäripataljoonaan komppanianpäälliköksi), prikaatin majoitusmestari jääkäriluutnantti Ivar Magnus Lidström (siirrettiin 14. maaliskuuta 17. jääkäripataljoonaan), adjutanttina jääkäriluutnantti Aarne Rafael Sainio (19. huhtikuuta alkaen), yhdysupseerina prikaatin esikunnassa jääkäriluutnantti Lauri Johannes Merimaa, prikaatin intendenttinä jääkärivänrikki Birger Jarl Nylander, radiosähköttäjänä jääkärivaravääpeli Erik Jalmari Paavilainen (siirrettiin Karjalan Armeijakunnan esikuntaan).


title: Pohjois-Hämeen rykmentti

text: Pohjois-Hämeen rykmentti oli Suomen sisällissodan aikana valkoiseen armeijaan kuulunut rykmentti, joka perustettaessaan kuului Jämsän ryhmään. Tampereen valtauksen jälkeen rykmentti liitettiin Itäarmeijaan. Rykmentti muodostettiin 13. maaliskuuta 1918 Jyväskylän piirin miehistä ja Lapuan komppanioista sekä hämäläisistä pakolaisista. Rykmentin komentaja oli ensin väliaikaisesti everstiluutnantti Leonard Bergström ja hänen jälkeensä everstiluutnantti Oskar Wilkman.


title: Pohjois-Hämeen rykmentti

text: Rykmentti siirrettiin Tampereen valtauksen jälkeen joukkojen uudelleen ryhmittelyn yhteydessä Ristiinaan, mistä se tulisi osallistumaan Viipurin valtaukseen. Pataljoona lähti matkaan Tampereelta 16. huhtikuuta 1918 ja saapui rykmentille määrättyyn kokoontumispaikkaan Ristiinaan 17. huhtikuuta 1918.


title: Pohjois-Hämeen rykmentti

text:
Komentaja: majuri Hans Kalm (Toimi Lahden rintamalla).
Komentaja: ratsumestari O. A. Wilkman, myöhemmin kapteeni K. Mikkola.
Komentaja: kapteeni Allan Winge, myöhemmin jääkärivänrikki Matti Laurila.
Komentaja: piiripäällikkö Kotilainen, pataljoonan kutsuntapiiri oli Jyväskylä ja sijoituspaikka Jyväskylä


title: Rakkaus on rohkeutta

text: Rakkaus on rohkeutta on Arja Saijonmaan albumi vuodelta 2006. Levyltä julkaistiin singlenä kappale "Ota kädestäni kiinni."


title: Rakkaus on rohkeutta

text: Saijonmaa itse kommentoi levyään seuraavasti; ""Tämä on retki minun elämääni. Kyyneleet olivat läsnä tutustuessani levyn materiaaliin. Mutta ne olivat sekä ilon että kaipauksen kyyneliä. Toiveeni oli, että kappaleissa on mukana aina ripaus toivoa. Tällä levyllä jaan varmasti kuuntelijoitten tunteet ja kokemukset... Rakkaus on rohkeutta, vaikka vaanis tuhat sutta. Niin, ne haavein häädetään. -Voiko sitä enää hienommin sanoa? Mielestäni kappale on aivan julmetun ihana!""


title: Vaasan rykmentti

text: Vaasan rykmentti oli valkoisten itäarmeijaan kuuluva joukko-osasto Suomen sisällissodassa. Rykmentin komentaja oli everstiluutnantti Martin Ekström.


title: Vaasan rykmentti

text:
Komentaja: jääkärikapteeni Carl Nordensvan.
Komentaja: jääkärikapteeni Yrjö Väinönheimo myöh. jääkärikapteeni Vilho Lindén.
Komentaja: majuri G. A. Bäckman.
Komentaja: majuri Anthoni, pataljoonan kutsuntapiiri oli Vaasa ja sijoituspaikkakunta Vaasa
vääpelinä Frans Vihtori Pietilä, III Seppälän pataljoonasta Tampereen valtauksen jälkeen siirtyi rykmenttiin konekiväärikouluttajaksi, komppanianpäälliköksi ja myöhemmin adjutantiksi jääkärivänrikki Ville Nenonen


title: Pohjois-Savon rykmentti

text: Pohjois-Savon rykmentti oli valkoisten itäarmeijan kuulunut joukko-osasto Suomen sisällissodassa. Pohjois-Savon rykmentin komentajana oli jääkärimajuri Juho Heiskanen.


title: Pohjois-Savon rykmentti

text:
Komentaja: reserviluutnantti Elja Rihtniemi.
Komentaja: reservikapteeni B. Fabritius.
Komentaja: jääkäriluutnantti Onni Purhonen.
Komentaja: ratsumestari Georg Hjalmar Tulander, pataljoonan kutsuntapiiri oli Kuopio ja Kajaani ja sijoituspaikkakunta oli Mikkeli.


title: Shanghain valot

text: Shanghain valot on vuonna 2006 julkaistu Annika Eklundin kolmas pitkäsoitto. Levy sisälsi Suomen euroviisu-karsinnoissa kolmanneksi sijoittuneen hitin ”Shanghain valot”, jonka lisäksi levyltä julkaistiin singlenä myös kappale ”Sinussa on jotain”. Levy valittiin radiokanavien äänestyksessä huhtikuussa 2006 kuukauden levyksi.


title: Christoph Spycher

text: Christoph Spycher (s. 30. maaliskuuta 1978 Wolhusen, Sveitsi) on sveitsiläinen jalkapalloilija, pelipaikaltaan puolustaja. Hän edustaa tällä hetkellä Sveitsin Axpo Super Leaguen BSC Young Boysia ja lukeutuu myös Sveitsin maajoukkueen vakionimiin.


title: Christoph Spycher

text: Spycher aloitti ammattilaisuransa Luzernin riveissä vuonna 1999. Vuonna 2001 hän siirtyi Grasshopperiin. Spycher saavutti Grasshopperin riveissä liigamestaruuden. Eintracht Frankfurtiin hän siirtyi vuonna 2005.


title: Christoph Spycher

text: Sveitsin maajoukkueessa Spycher debytoi vuonna 2003. Hän on kuulunut Sveitsin joukkueeseen vuoden 2004 EM-kisoissa ja vuoden 2006 MM-kisoissa.


title: Jääkäritykistöprikaati

text: Jääkäritykistöprikaati oli valkoisten itäarmeijaan kuuluva ryhmittymä Suomen sisällissodassa.


title: Jääkäritykistöprikaati

text: Komentaja: jääkärimajuri Lauri Malmberg


title: Jääkäritykistöprikaati

text:
Komentaja: kapteeni Paul Sievert.
Komentaja: jääkärikapteeni Jarl Olof Wegelius.
Komentaja: jääkärikapteeni Aarne Snellman


title: Jääkäritykistöprikaati

text: Jääkäritykistöprikaatin intendenttinä 11. huhtikuuta 1918 alkaen jääkärivääpeli Arvo Johannes Ahti (aloitti sodan jääkäritykistön intendenttinä), prikaatin kuormastopäällikkönä jääkärivaravääpeli Johan Verner Sandberg (palveli aikaisemmin jääkäritykistön esikunnassa samassa tehtävässä), jääkäritykistön esikunnassa lähettiupseerina ja eläinlääkärinä jääkäriyliluutnantti Georg Öhman (haavoittui 19. maaliskuuta 1918 Kurussa, siirrettiin itäarmeijan esikuntaan, esikuntapäällikkönä jääkärikapteeni Jarl Frithiof Lundqvist.


title: Nuoret naiset

text: Nuoret naiset (engl. "Young Women") on Myöhempien aikojen pyhien Jeesuksen Kristuksen kirkon apujärjestö, joka tarjoaa toimintaa 12–18-vuotiaille tytöille ja nuorille naisille. Kyseessä on siis Nuorten miesten sisarjärjestö, johon tytöt siirtyvät Alkeisyhdistyksestä täytettyään 12 vuotta. Järjestön virallisena tarkoituksena on ”johtaa nuoret naiset Kristuksen luo”. Järjestö perustettiin vuonna 1871 nimellä "Nuorten naisten karsintakerho". Vuonna 1877 sen nimeksi muutettiin "Nuorten naisten valistuskerho" nuorten miesten vastaavan järjestön mukaan.


title: Nuoret naiset

text: Tytöt on yleensä jaettu ikänsä perusteella samanlaisiin ryhmiin kuin Nuoret miehet, vaikka tytöillä ei olekaan pappeutta, johon Nuorten miesten luokkajako perustuu. Nuorissa naisissa 12- ja 13-vuotiaat muodostavat oman ryhmänsä, Mehiläiset, 14- ja 15-vuotiaat Ruusutytöt ja 16- ja 17-vuotiaat Lehvänsitojat. Täytettyään 18 vuotta naiset yleensä jättävät Nuoret naiset ja siirtyvät kirkon naisjärjestöön, Apuyhdistykseen.


title: Nuoret naiset

text: Paikallisessa seurakunnassa Nuorten naisten toimintaa johtaa täysi-ikäinen naispuolinen jäsen eli sisar, joka voi kutsua neuvonantajikseen kaksi täysi-ikäistä sisarta. Myös vaarnatasolla on Nuorten naisten toimintaa, jota organisoi vaarnan Nuorten naisten johtaja neuvonantajineen. Samoin koko kirkon tasolla on Nuorten naisten johtaja neuvonantajineen. Hän järjestää esimerkiksi opetusmateriaalia Nuorille naisille sekä vuotuisen Nuorten naisten konferenssin.


title: Nuoret naiset

text: Nuorten naisten kasvatustavoitteet ovat ensi sijassa hengelliset. Kaikkia nuoria naisia kehotetaan ottamaan osaa henkilökohtaisen kehittymisen ohjelmaan. Sen tavoitteena on auttaa häntä ymmärtämään, että hän on taivaallisen isän rakastettu tytär ja Kristuksen lunastama. Samalla se opettaa nuoria naisia luottamaan elämässään Pyhän Hengen johdatukseen. Se kannustaa heitä vaalimaan uskonelämäänsä esimerkiksi säännöllisen rukouksen ja pyhien kirjoitusten tutkimisen, käskyjen noudattamisen ja lähimmäisenrakkauden tekojen kautta. Sen päämääränä on auttaa nuoria naisia ymmärtämään kasteen liittonsa merkitys ja pitämään sen sekä valmistautumaan temppelitoimituksiin.


title: Nuoret naiset

text: Näiden hengellisten tavoitteiden lisäksi Nuoret naiset perehtyvät tulevaan rooliinsa aviovaimona ja äitinä. Heitä opetetaan kehittämään itseään jatkuvasti ja opiskelemaan.


title: Nuoret naiset

text: Sunnuntaisin Nuoret naiset kokoontuvat ikäryhmittäin samaan aikaan kuin Nuoret miehet pitävät omia kokouksiaan, naiset kokoontuvat Apuyhdistykseen ja miehet pappeutensa mukaisiin kokouksiin. Sunnuntaina koulutusohjelma keskittyy ennen muuta hengellisiin kysymyksiin. Tämän lisäksi Nuoret naiset kokoontuvat viikolla yleensä ohjatun vapaa-ajan toiminnan merkeissä. Tämä voi olla urheilua, retkeilyä ja pelejä, mutta myös musiikkia, taidetta tai kulttuuria. Vapaa-ajan toimintaa voidaan järjestää myös yhteistyössä Nuorten miesten kanssa.


title: Nuoret naiset

text: Mehiläisten tunnus on nuori nainen pää kumartuneena rukoukseen. Luokan tunnuslause on: ”Mehiläisestä tulee totuudellinen nuori nainen, kun hän noudattaa Pyhän Hengen kuiskauksia, etsii totuutta, pyrkii elämään sen mukaan ja kertomaan siitä muille.”


title: Nuoret naiset

text: Ruusutyttöjen tunnus on avoinna olevat pyhät kirjoitukset. Ne kuvaavat Jumalan sanaa. Luokan tunnuslause on: ”Ruusutytöstä tulee lupauksen nuori nainen, kun hän kunnioittaa kasteen liittoaan ja lupaustaan pitää Jumalan käskyt, ottaa vastaan Hänen siunauksensa ja noudattaa Pyhän Hengen kuiskauksia rakentaessaan rakastavaa suhdetta Taivaalliseen Isäänsä ja ihmisiin ympärillään.”


title: Nuoret naiset

text: Lehvänsitojien tunnus on temppelintornit. Ne kuvaavat temppelitoimituksia ja korotukseen johtavia liittoja. Luokan tunnuslause on: ”Lehvänsitojasta tulee uskova nuori nainen, kun hän kokee täydemmin Vapahtajan rakkauden ja valmistautuu ottamaan vastaan temppelitoimituksen elämällä evankeliumin mukaan, opettamalla sitä ja kertomalla sitä muille.”


title: Rakkausseikkailu 2007

text: Rakkausseikkailu 2007 on vuonna 2007 julkaistu Annika Eklundin neljäs pitkäsoitto. Levy sisälsi Kerkko Koskisen säveltämät hitit "Ole hiljaa ja suutele mua", "Rakkausseikkailu 2007" ja "Afrikan tähti". Myös iskelmäkonkari Esa Nieminen sävelsi kappaleita albumille. Levy valittiin radiokanavien äänestyksessä heinäkuussa Kuukauden Levyksi.


title: Rakkausseikkailu 2007

text: Albumi nousi Suomen virallisen listan sijalle 24.


title: Karjalan ryhmä

text: Karjalan ryhmä, josta ryhmäpäällikkö Sihvo käytti nimitystä Karjalan armeijakunta oli valkoisten itäarmeijaan kuuluva ryhmittymä Suomen sisällissodassa. Komentajana toimi jääkärieverstiluutnantti Aarne Sihvo (toimi aikaisemmin karjalanjoukkojen v.t. komentajana ja 18. huhtikuuta alkaen Ryhmä Sihvon Komentajana).


title: Karjalan ryhmä

text: Joukkueenjohtajana ja opetusupseerina Hiitolan ja Käkisalmen harjoituskeskuksissa jääkäri Antti Haikonen (siirrettiin rautatiepataljoonaan komppanianpäälliköksi), esikuntapäällikkönä jääkärikapteeni Woldemar Hägglund, päämajan yhdysupseeri ja tiedotusosaston päällikkö armeijakunnan esikunnassa (Viipurin valtauksessa toimi samassa tehtävässä itäarmeijan esikunnassa) reservin luutnantti Erik Malmberg, esikunnassa rintamaetappipäällikön apulaisena jääkärivänrikki Kalle Mata, radiosähköttäjänä jääkärivaravääpeli Erik Paavilainen.


title: Karjalan ryhmä

text:
Komentaja: Georg Elfvengren.
Komentaja: ratsumestari Oskar Kuula.
Komentaja: Kalle Kuokkanen myöhemmin jääkärimajuri Armas Ståhlberg ja Unio Sarlin
von Clausen-Kaas


title: Karjalan ryhmä

text: Päällikkö: J. Schleutker


title: Karjalan ryhmä

text:
Patteri järjestettiin Pietarsaaren Tykistökoulussa ja lähetettiin Karjalan rintamalle 29. maaliskuuta 1918. Patteri käsitti kaksi 105 mm. laivatykkiä jotka sijaisivat Kannikossa ja Rahikkalassa.
Päällikkö: kapteeni Lennartti Pohjanheimo.


title: Karjalan ryhmä

text: Patteri järjestettiin Pietarsaaren Tykistökoulussa ja se lähetettiin Karjalan rintamalle 2. maaliskuuta 1918. Patteri käsitti kaksi 76 mm. tykkiä.


title: Karjalan ryhmä

text: Patteri järjestettiin Pietarsaaren Tykistökoulussa ja lähetettiin Karjalan rintamalle 2. maaliskuuta 1918. Patteri käsitti kaksi 76 mm. tykkiä.


title: Karjalan ryhmä

text:
Päällikkö: vänrikki Viljo Idänpää-Heikkilä
Päällikkö: P. Inkinen
Päällikkö: P. Närhi
Päällikkö: K. Svensson
(Lisäksi oli armeijakunnalla 4 kranaatinheitintä, joista 2 kpl oli sijoitettu 2:een rykmenttiin ja 2 kpl 3:een rykmenttiin.


title: Karjalan ratsujääkärirykmentti

text: Karjalan ratsujääkärirykmentti oli valkoisten itäarmeijaan kuuluva joukko-osasto Suomen sisällissodassa.


title: Karjalan ratsujääkärirykmentti

text: Karjalan ratsujääkärirykmentti perustettiin Joensuussa maaliskuun alussa 1918 ja sen kantajoukkona oli Saksassa koulutuksensa saaneet jääkärit, joista ylipäällikkö nimitti vahimman upseerin rykmentin kokoajaksi ja komentajaksi (Sven Weckström). Ylipäällikkölle oli henkilökohtaisesti merkityksellinen tehtävä tämän ensimmäisen Suomalaisen ratsuosaston järjestäminen. Rykmentin järjestäytyminen ei onnistunut mutkitta, vaan esimerkiksi hevosia piti haalia laajaltakin alueelta ja yksittäiset sotilaat joutuivat hankkimaan hevosensa omin rahoin ostamalla. Rykmentin miehistö oli poikkeuksellisen nuorta osin jopa alaikäistä seikkailunhaluista miesainesta. Sodan alussa rykmentin antama sotilaskoulutus perustui jalkaväkikoulutukseen hevosten vähyyden johdosta. Myöhemmin sotasaalishevosten myötä rykmentti ryhtyi antamaan myös ratsastusopetusta, joka sisälsi ainoastaan marssiharjoituksia. Koulutuksessa painopistealueita olivat tiedustelu, marssivarmennus ja etuvartiotoimi.


title: Karjalan ratsujääkärirykmentti

text: 14. huhtikuuta ratsujääkärirykmentin sotilaat teloittivat Joensuussa 99 Raudun taistelussa vangittua venäläissotilasta, jotka oli siirretty kaupunkiin Sortavalan kautta. Kyseessä oli muutaman upseerin omavaltainen teko, jolla kuitenkin oli rykmentin vt. komentajana toimineen jääkäriluutnantti Edvard Skarpin lupa.


title: Karjalan ratsujääkärirykmentti

text: Sisällissodan jälkeen rykmentin nimi vaihtui tieheään tahtiin. Ensin sen nimi vaihdettiin Karjalan Ratsujääkärirykmentti No:3:ksi (KRjR no.3) 1. syyskuuta 1918 ja edelleen Karjalan Ratsurykmentiksi (KRR) 13. joulukuuta 1918 ja viimein 11. maaliskuuta 1919 alkaen Hämeen Ratsurykmentiksi (HRR). Myöhemmin Karjalan Ratsujääkärirykmentiltä vapautuneen nimen otti Viipurissa toimiva Suomen Rakuunarykmentti, joka sai nimekseen Karjalan Ratsujääkärirykmentti N:o 2. Tätä rykmenttiä ei pidä sekoittaa Karjalan ratsujääkärirykmentin perinteisiin, sillä ne jatkuvat Hämeen Ratsurykmentissä.Eskadroona oli koottu vapaaehtoisista ja asevelvollisita. Eskadroona siirrettiin Joensuusta rintamalle 17. huhtikuuta 1918, jonne se saapui junakuljetuksena Kiviniemeen, josta se suoritti partiomatkoja Valkjärven rintamaosalle. Tässä vaiheessa eskadroonan oli ylivahvuinen, käsittäen 172 jääkäriä.


title: Karjalan ratsujääkärirykmentti

text: 1. eskadroona oli alistettu Ausfeldin ryhmään Viipurin valloituksessa. Sen komentajana toimi jääkäriluutnantti Ilmari Relander


title: Karjalan ratsujääkärirykmentti

text: Joukkueenjohtajia olivat jääkäriluutnantti Ture Valdemar Brommels (3. joukkue), jääkärivänrikki Reino Bernhard Ericsson (komennettiin kuitenkin välittömästi lähettiupseeriksi 6. jääkärirykmentin esikuntaan), jääkärivaravääpeli Väinö Henrik Keränen, kornetti Frans Toivo Maunu Lihtonen, jääkärivääpeli Väinö Armas Linnanlahti, jääkärivänrikki Into Erkki Salmio (toimi 4. toukokuuta alkaen Terijoen ratsuväestä muodostetun vartioston päällikkönä).


title: Karjalan ratsujääkärirykmentti

text: Eskadroona oli koottu vapaaehtoisista ja asevelvollisista. Eskadroona siirrettiin rintamalle 19. huhtikuuta 1918 Antreaan, josta se siirtyi marssien Kuparsaaren kautta Heinjoelle. Eskadroonan vahvuus oli tässä vaiheessa 124 jääkäriä ja 121 hevosta.


title: Karjalan ratsujääkärirykmentti

text: Eskadroonan komentajana toimi jääkäriluutnantti Edvard Leonard Skarp (haavoittui 25. huhtikuuta 1918).


title: Karjalan ratsujääkärirykmentti

text: Eskadroonassa palvelleet Saksan jääkärit olivat sen joukkueenjohtaja ja jääkärivaravahtimestari Juho Lauri Aula sekä jääkärivänrikki Eelis Aarne Lyytikäinen, joukkueenjohtajana jääkäriluutnantti Erkki Johannes Raappana (siirrettiin 4. maaliskuuta 5. jääkärirykmenttiin adjutantiksi), joukkueenjohtajana jääkärikornetti Lauri Matias Tilus, joukkueenjohtajana jääkärikornetti Harry Rudolf Wihtol, joukkueenjohtajana jääkärivaravahtimestari Johannes Aleksander Pälve.


title: Karjalan ratsujääkärirykmentti

text: Komentajana toimi jääkäriluutnantti Woldemar Oinonen.


title: Karjalan ratsujääkärirykmentti

text: Eskadroona siirrettiin Joensuusta vajaalukuisena rintamalle 24. huhtikuuta 1918 Rahikkalaan. Tällöin eskadroona käsitti vain 50 jääkäriä ja se alistettiin suoraan kenraalimajuri Wilkmanille. Rahikkalasta eskadroona siirrettiin ratsain Säiniölle, jossa se otti rintamavastuun rykmentin 2. eskadroonalta. Myöhemmin eskadroona oli jaettu neljään joukkueeseen ja sen vahvuus oli 140 miestä. Eskadroonan joukkueenjohtajat oli valittu jääkärikaaderista ja olivat arvoiltaan upseereita tai aliupseereita, sitä vastoin ryhmänjohtajat täytyi ottaa miehistön riveistä ja jokin verran eskadroona sai myös Vöyrin-koulun käyneitä. Sodan alussa eskadroona oli suurelta osin jalkautettu hevosten vähyyden johdosta, mutta Karjalaan suuntautuneen marssin aikana miehistö sai ostettua (omin varoin) hevosia käyttöönsä.


title: Karjalan ratsujääkärirykmentti

text: Eskadroonan rintamapalvelus käsitti sotatoimia Karjalankannaksella ja se osallistui Viipurin valtaukseen Wilkmanin ryhmälle alistettuna. Karjalan Ratsujääkärirykmentin eskadroonat taistelivat Suomen sisällissodassa omina erillisyksiköinään.


title: Karjalan ratsujääkärirykmentti

text: Sodan jälkeen eskadroonan nimi muutettiin Hämeen Ratsujääkärirykmentin 3. eskadroonaksi.


title: Karjalan ratsujääkärirykmentti

text: Eskadroonassa palvelleita Saksassa jääkäripataljoona 27:ssä sotilaskoulutuksensa saaneista jääkäreitä: Joukkueenjohtaja jääkärivaravahtimestari Frans Gabriel Latvala, jääkärivahtimestari Matti Ilmari Leinonen, joukkueenjohtajana jääkärivänrikki Aaro Heikki Rautiainen, joukkueenjohtajana jääkäriluutnantti Aarne Rafael Sainio (siirrettiin 19. maaliskuuta 3. jääkäriprikaatiin adjutantiksi), täydennysjoukkueen varajohtajana jääkärivaravahtimestari Lauri Adolf Toivonen, vahtimestarina jääkärivaravääpeli Aku Adam Vuontela, joukkueenjohtajana jääkärikornetti Johan Oskar Väänänen.


title: Karjalan ratsujääkärirykmentti

text: Jääkäriyliluutnantti Aksel Woldemar Falkenberg (siirrettiin jo Seinäjoelta Saksaan Saksan Itämeren divisioonan esikuntaan) .


title: Army of the Pharaohs

text: Army of the Pharaohs on Jedi Mind Tricksissä vaikuttavan Vinnie Pazin vuonna 1998 perustama hip hop-kollektiivi. Alkuperäinen idea ryhmän takana oli kerätä Yhdysvaltojen itärannikon underground hiphopin kovimmat nimet samalle äänitteelle, lähtökohta oli siis samantapainen kuin Wu-Tang Clanilla.


title: Hjalmarsonin ryhmä

text:
Hjalmarsonin ryhmä eli Krenatööridivisioona oli valkoisten länsiarmeijaan kuulunut ryhmittymä Suomen sisällissodassa. Sen komentajana toimi eversti Harald Hjalmarson.Komentaja: everstiluutnantti Torsten Carl Otto Aminoff (haavoittui)
Komentaja: everstiluutnantti L. Sarlin
Komentaja: majuri Gaston Ahrenberg v.t. komentajana A. F. Blomqvist
Komentaja: ratsumestari A. Selin
Komentaja: v.t. päälliköt: kapteeni Hjalmar Frisell, kapteeni L. V. Runeberg ja kapteeni N. Wickström myöh. majuri A. Winge


title: Saastaa suusta

text: Saastaa suusta on hip hop -ryhmä Kaucaan esikoisalbumi, joka julkaistiin vuonna 2003. Levy eroaa suomalaisen hip hopin valtavirrasta omintakeisen synkällä äänimaailmalla ja naturalistisella kerronallaan.


title: Saastaa suusta

text: Debyytti sai medialta osittain ristiriitaisen vastaanoton. Moni arvostelija kehui yhtyeen massasta eroavaa tyyliä mutta näki silti osan levyn ratkaisuista liian radikaaleina. Levy saikin yleisesti parempia arvosanoja vaihtoehtomusiikkiin erikoistuneissa medioissa perinteisten valtavirtaan suuntautuneiden medioiden sijaan.


title: Lopunajanlaulut 2006

text: Lopunajanlaulut 2006 on hip hop -ryhmä Kaucaan toinen studioalbumi, joka julkaistiin 28. kesäkuuta 2006. Levy eroaa debyytistä hieman pehmeämmällä äänimaailmalla. Albumilla vierailee myös useita tunnettuja suomalaisia hip hop -artisteja kuten Ali Bhutto, Davo ja Asa. Albumilta julkaistiin singlenä kappale "Saimaanrannalta".


title: Linderin ryhmä

text: Linderin ryhmä oli valkoisten länsiarmeijaan kuuluva ryhmä Suomen sisällissodassa.


title: Linderin ryhmä

text:
Komentaja: kenraalimajuri Ernst LinderKomentaja: everstiluutnantti A. Bergh
Komentaja: v.t. päälliköt majuri W. von Gerich, hyöhemmin majuri W. Stjernschantz
Komentaja: kapteeni vapaaherra R. M. Carpelan
päällikkö: majuri Nils Palme
"7. patteri (entinen 13. eli ahvenanmaan patteri)"
"8. patteri (ent. 31. patteri)"
"1/2 patteri"
"2. räjähdyskomennuskunta"
"3. räjähdyskomennuskunta"
"Panssarijuna"


title: MM-rallikausi 2008

text: MM-rallikausi 2008 oli järjestyksessään 36. MM-rallikausi. Kausi alkoi 24. tammikuuta Monte Carlosta ja päättyi 7. joulukuuta 2008 Walesin ralliin.


title: MM-rallikausi 2008

text: Kauden aikana ajettiin kaikkiaan 15 rallia, yksi vähemmän kuin edellisellä kaudella. Jordanian ralli on kokonaan uusi osakilpailu MM-sarjassa. Myös Turkin ralli on edelliseen kauteen nähden uusi ralli, tosin se on ollut aiemminkin MM-sarjan kalenterissa. Kaudella 2007 ajetuista ralleista pois jää Norjan, Portugalin ja Irlannin osakilpailut.


title: Diego Benaglio

text: Diego Orlando Benaglio (s. 8. syyskuuta 1983 Zürich, Sveitsi) on sveitsiläinen jalkapalloilija, pelipaikaltaan maalivahti. Hän edustaa Saksan Bundesliigan Wolfsburgia. Hän lukeutui myös Sveitsin maajoukkueen vakiopelaajiin ennen maajoukkueuransa lopettamista 2014.


title: Diego Benaglio

text: Benagliolla on myös Italian kansalaisuus. Hänellä on italialaiset sukujuuret.


title: Diego Benaglio

text: Benaglio aloitti ammattilaisuransa Grasshopperin riveissä vuonna 1999. Hän saavutti Grasshopperissa liigamestaruuden. Vuosina 2002–2005 Benaglio edusti saksalaista Stuttgartia ja vuosina 2005–2008 portugalilaista Nacionalia. Wolfsburgiin hän siirtyi vuonna 2008. Hän voitti Bundesliigan mestaruuden kaudella 2008–2009. Hän pelasi tuolla kaudella 31 liigaottelua ja siitä lähtien kausittain 22–34 bundesliigaottelua. Hän voitti Saksan cupin ja DFL-Supercupin 2015.


title: Diego Benaglio

text: Sveitsin maajoukkueessa Benaglio debytoi vuonna 2006. Hän kuului Sveitsin joukkueeseen MM-kilpailuissa 2006 (ei pelannut), 2010 (kolme ottelua) ja 2014 (neljä ottelua) sekä EM-kilpailuissa 2008 (kaksi ottelua). Yhteensä 61 maaottelua pelannut Benaglio ilmoitti elokuussa 2014 lopettavansa maajoukkueuransa.


title: Länsiarmeijan reservi

text:
Länsiarmeijan reservi oli valkoisten länsiarmeijaan kuuluva joukko-osasto Suomen sisällissodassa.
Länsiarmeijan reservinä oli N:o 6. Vaasan jalkaväkirykmentti. Rykmentti koottiin huhtikuun 4. päivänä 1918 seuraavista joukko-osastoista:


title: Länsiarmeijan reservi

text: Vaasan rykmentin siirryttyä Karjalaan muodostettiin länsiarmeijan reservi Lindsénin, Sjöströmin ja Lilliérin pataljoonista.


title: Calypso (kuu)

text: Calypso (väliaikainen nimi: S/1980 S 25) on Saturnuksen kuu, joka löydettiin vuonna 1980. Vuonna 1983 se sai nimen Calypso ja sillä on myös nimet Saturn XIV ja Tethys C. Kuun löytäjät olivat Dan Pascu, Kenneth Seidelmann, William A. Baum ja Douglas G. Currie.


title: Calypso (kuu)

text:
Calypsolla on sama kiertorata kuin Tethyksellä ja se sijaitsee Tethyksen Lagrangen pisteessä. Telesto on Tethyksen toisessa Lagrangen pisteessä.
Telesto on kiertoradalla noin 60 astetta edellä Tethystä ja Calypso vastaavasti noin 60 astetta Tethyksen perässä.


title: Calypso (kuu)

text: Calypson mitat ovat noin 34 × 22 × 22 kilometriä.


title: S/S Kustavi

text: S/S Kustavi (entinen Necken) oli suomalainen höyrylaiva, joka upposi kovassa merenkäynnissä Hangon edustalla Meierfeltin vieressä 5. marraskuuta 1921. Onnettomuudessa kuoli 28 henkilöä, joista 15 kuului laivan miehistöön ja 13 oli matkustajia. Eloonjääneitä turmassa oli vain kaksi, jotka ajautuivat pelastusvöiden varassa rantaan.


title: S/S Kustavi

text: Höyrylaiva Oy Kuusiston omistama "Kustavi" oli lähtenyt 4. marraskuuta viikoittaiselle vuorolleen Turusta Strömman kanavan kautta Helsinkiin. Hangon edustalla laivan takakannella kansilastina ollut 10 tonnin lautaerä lähti kovassa aallokossa liikkumaan ja kaatoi lopulta koko aluksen, joka katkesi ja upposi 32 metrin syvyyteen. Onnettomuuden syynä oli se, että kansilastia ei ollut sidottu ja tuettu riittävästi ja etteivät laivan sivuportit olleet olleet matkan aikana säpissä.


title: S/S Kustavi

text: S/S "Kustavi" oli Ruotsissa Bergsundissa vuonna 1876 rakennettu 148 brt:n vetoinen alus, jonka pituus 32,7 metriä ja leveys 5,6 metriä. Laiva oli komposiittirakenteinen, toisin sanoen sen runko oli terästä ja kyljet puuta.


title: Moottorikaljaasi Saturn

text: Moottorikaljaasi Saturn oli suomalainen kolmimastoinen kaljaasi, joka joutui pohjakosketukseen rajussa myrskyssä Hiidensillan matalikolla Siipyyn ja Merikarvian välillä 6. marraskuuta 1947. Laivan yhdeksänhenkinen miehistö ilmeisesti siirtyi pelastusveneeseen, eikä laivaan jäänyt ketään. Jossain vaiheessa osa miehistöstä on joutunut kuitenkin veden varaan.


title: Moottorikaljaasi Saturn

text: Laivan pelastusvene havaittiin samana aamuna Säpin majakasta käsin. Vene oli ajautunut riutalle noin sadan metrin päähän rannasta Präälän luona. Paikalle rientäneet pelastajat löysivät veneestä viiden miehistön jäsenen ruumiit, joista yksi oli veneen keulassa polvillaan kädet ristissä. "Saturnin" kapteenin ruumis ajautui Säpin saaren rantaan muutamia päiviä myöhemmin, mutta kolmea kadonnutta miehistön jäseniä ei löydetty etsinnöistä huolimatta.


title: Moottorikaljaasi Saturn

text: Karille ajautuneesta "Saturnista" siirrettiin lastia paikalle tuotuihin proomuihin, ja aluksen kevennyttyä se hinattiin Tahkoluodon sisäpuolelle, jossa loput lastista purettiin. Itse alus oli kuitenkin niin pahoin vaurioitunut, että se julistettiin hylyksi. "Saturnin" hylky makaa nykyisin Paakarin saaren kärjessä neljän metrin syvyydessä, ja sen pelastusveneen jäänteet löytyvät Säpin majakkasaaren länsirannalta


title: Moottorikaljaasi Saturn

text: Helsinkiläinen moottorikaljaasi "Saturn" oli rakennettu Virossa vuonna 1913.


title: S/S Park Victory

text: S/S Park Victory oli yhdysvaltalainen kivihiililastissa ollut höyrylaiva, joka ajautui karille ja upposi 25. joulukuuta 1947 Utön kaakkoispuolella Suomen aluevesillä. Onnettomuudessa menehtyi kymmenen laivan 48 hengen miehistöstä.


title: S/S Park Victory

text: S/S "Park Victory" oli rakennettu Kaiser Permanente Metals Companyn telakalla Kalifornian Richmondissa vuonna 1945, ja se kuului toisen maailmansodan aikana vuosina 1943–1945 Yhdysvalloissa rakennettuihin Victory-luokan rahtialuksiin, joita tehtiin kaikkiaan 534 kappaletta. "Park Victoryn" uppouma oli 9 000 tonnia, pituus 139 metriä ja matkanopeus 16,3–19 solmua.


title: S/S Park Victory

text: Viimeiseksi jääneellä matkallaan "Park Victory" oli seilaamassa Virginian Newportista Helsinkiin. Alus ankkuroitui illalla 24. joulukuuta lumimyrskyssä Lillharun lähelle odottamaan myrskyn tyyntymistä ja aamun tuloa, jotta se olisi voinut sivuuttaa turvallisesti Jussarön ja Harmajan välisen Nashorn-miinakentän raivausalueen. Kovassa myrskyssä laivan ankkurit eivät kuitenkaan pitäneet, ja alus ajautui yön aikana kuusi tai seitsemän kertaa karille. Ensimmäisillä kerroilla "Park Victory" onnistui irrottautumaan karilta omien koneidensa voimalla, mutta kello 2.15 yöllä se tarttui karille uudelleen keskilaivan kohdalta ja katkesi upoten noin 20 minuutissa.


title: S/S Park Victory

text: Laivan miehistö pelastautui läheisille kallioluodoille, mutta pelastusveneet Utön rannikkopuolustuslinnakkeelta, luotsiasemalta ja meripelastusasemalta ehtivät paikalle vasta aamulla, ja siihen mennessä kymmenen miehistön jäsentä oli jo kuollut hypotermiaan. Utön rukoushuoneessa on kymmenhaarainen hopeinen kynttelikkö, jossa on lueteltu turmassa menehtyneiden nimet. Siellä on myös miehistön eloonjääneiden jäsenten Utön asukkaille lahjoittama kiitostaulu pelastustyön suorittamisesta.


title: S/S Park Victory

text: "Park Victory" on suurin Suomen aluevesillä sijaitseva hylky, ja se makaa 27–36 metrin syvyydessä mastontynkien ulottuessa kahdeksan metrin syvyyteen. Vuosien kuluessa hylystä alkoi valua mereen jonkin verran öljyä, joten Suomen ympäristökeskus keräsi vuosina 1994–2000 hylyssä olevista tankeista 410 kuutiometriä öljyä; tämä operaatio tuli maksamaan yli 21 miljoonaa markkaa.


title: S/S Park Victory

text: Öljynpoistoa varten jouduttiin hylystä nostamaan suuri määrä lastina ollutta kivihiiltä, jotta poistossa tarvittavat höyry- ja pumppausventtiilit saatiin asennettua tankkeihin. Tästä hiilestä huomattava erä päätyi lahjoituksena Jokioisten museorautatielle jonka käyttöön se sopikin erinomaisesti.


title: William A. Earle

text: William A. Earle (1919 Saginaw, Michigan – 16. lokakuuta 1988 Evanston, Illinois) oli yhdysvaltalainen filosofi, joka toimi eksistentialismin ja fenomenologian liikkeissä.


title: William A. Earle

text: Earle opiskeli Aix-Marseillen yliopistossa Gaston Bergerin oppilaana ja Chicagon yliopistossa Charles Hartshornen oppilaana. Hän väitteli tohtoriksi kummastakin yliopistosta. Vuosina 1948–1982 hän opetti filosofiaa Northwestern Universityssä ja toimi vierailevana luennoitsijana Harvardin, Yalen ja Stanfordin yliopistoissa. Vuonna 1962 Earle perusti yhdessä John Daniel Wildin, James M. Edien ja muiden kanssa Society for Phenomenology and Existential Philosophy -yhdistyksen.


title: William A. Earle

text: Earle sai vaikutteita ennen kaikkea Karl Jaspersilta ja Søren Kierkegaardilta. Earlen aloja olivat muun muassa kulttuurikritiikki, aatehistoria, estetiikka, elokuva ja mystiikka. Hänen ajatteluaan leimaa ihmiselämän omalaatuisuuden arvostaminen ja näkemys, että ihmiselämä on sekä esteettistä että eettistä. Earlea voidaan pitää surrealismin asiantuntijana.


title: S/S Carl von Linne

text: S/S Carl von Linne oli tanskalainen rahtihöyrylaiva, joka ohittaessaan Hankoniemeä 26. lokakuuta 1948 ajautui myrskyssä karille Stora Tärnskärissä Russarön kaakkoispuolella. Haaksirikosta selvisi hengissä vain laivan konemestari Gunnar Pedersen – muut 12 miehistön jäsentä ja laivassa olleet kolme tanskalaista matkustajaa hukkuivat.


title: S/S Carl von Linne

text: "Carl von Linne" oli tulossa Kööpenhaminasta ja matkalla Kotkaan noutamaan vanerilastia. Karille ajautuneen laivan alkaessa upota miehistö ampui ilmaan kuivana säilyneet kaksi hätärakettia. Kolme miestä hukkui pelastusveneen murskauduttua, ja aallot veivät mukanaan vähitellen muutkin laivalle jääneet miehet. Laivastoasemalta paikalle tullut moottorivene pystyi pelastamaan merestä vain konemestari Pedersenin; muut onnettomuuden uhrit olivat ruhjoutuneet kuoliaiksi pelastuslauttojen törmätessä rantakallioita vasten.


title: S/S Carl von Linne

text: S/S "Carl von Linne" oli alun perin suomalaisomistuksessa matkustajalaivana, ja se kulki Vaasan ja Uumajan välistä reittiä. Vuonna 1913 se pelasti lähellä Vaasaa ainoan S/S "Vestkustenin" haaksirikossa hengissä säilyneen matkustajan. Laiva myytiin myöhemmin Tanskaan ja muutettiin siellä rahtiliikenteeseen sopivaksi. Laiva oli rakennettu Tanskassa vuonna 1884, ja sen vetoisuus oli 392 brt.


title: S/S Carl von Linne

text: Laivan hylky on suurimmaksi purettu romuksi, mutta hylyn jäänteitä on vielä jäljellä Stora Tärnskärin ja Lilla Tärnskärin välisen salmen pohjassa.


title: ABC (albumi)

text: ABC on Pelle Miljoona & Rockers -yhtyeen toinen, ja Pelle Miljoonan 17. albumi. Se julkaistiin keväällä 1993 LP:nä ja CD:nä.


title: ABC (albumi)

text: Kaikki kappaleet säveltänyt ja sanoittanut Pelle Miljoona ja sovittanut Rockers, ellei toisin mainita.


title: Tiedeviestintä

text: Tiedeviestintä on lyhyesti ilmaistuna tieteestä ja uusista tutkimustuloksista viestimistä yleistajuisesti kasvokkaisen viestinnän, sosiaalisen median tai perinteisen median välityksellä. Tieteen julkistaminen eli popularisointi on kärjistäen kansantajuista viestintää tutkijoilta suurelle yleisölle tai määritellylle pienemmälle kohderyhmälle, kuten nuorille. Tiedeviestintä käsitetään nykyään myös kaksisuuntaisena viestintänä muun muassa sosiaalisen median mahdollistaman keskustelun ansiosta. Tiedeviestintä on myös asiantuntija-apua ja tiedon välittämistä päätöksen teon tueksi päättäjille ja sekä informaatiota toisille tutkijoille. Tiedeviestijä toimii tulkkina tiedeyhteisön ja suuren yleisön välillä, esimerkiksi tiedetoimittajana tai tiedotustehtävissä.


title: Tiedeviestintä

text: Tiedeviestinnän käsitys on aikojen kuluessa muuttunut valistuksen, tieteen tiedotuksen ja tieteen markkinoinnin osa-alueet käsittäväksi kokonaisuudeksi, joka nykyisin mielletään vuoropuheluksi muun yhteiskunnan kanssa. Lyhyesti sanottuna tiedeviestinnällä tarkoitetaan kaikkia niitä prosesseja ja tapoja, joilla tiedekulttuuri ja tieteellinen tieto niveltyy ympäröivän yhteiskunnan toimintoihin. Tiedekeskukset, museot, tv-ohjelmat, tapahtumat, internetsivut, yleistajuiset kirjat ja aikakauslehdet ovat esimerkkejä informaalista tiedeviestinnästä.


title: Tiedeviestintä

text: Tiedeviestinnän historian voidaan katsoa ulottuvan aina 1600-luvulle, jolloin Galileo Galilein katalysoimaa tieteellistä vallankumousta seurasi tiedeyhteisön erottautuminen suuresta yleisöstä. Tiedon kansantajuistaminen eli popularisoinnin lähtölaukaua ammuttiin, kun amatöörit (”non-scientist gentlemen”) perustivat 1660-luvun Englannissa tieteellistä tietoa edistämään Royal Societyn, joka myöhemmin vuonna 1847 muuttui tieteilijöiden seuraksi.


title: Tiedeviestintä

text: Aluksi tieteelliset kirjoitukset ilmestyvät latinan- ja kreikankielisiä, mutta vähitellen julkaisukielenä siirryttiin käyttämään englantia. Yläluokan viihteeksi ja jännitykseksi tarkoitettujen iltapäiväesitelmien sekä tieteellisten keskustelujen aikakautena ei rahvaan tieteellistä sivistämistä nähty tarpeellisena. Ranskan vallankumous 1789-1815 oli valtaeliitille järkytys, minkä vuoksi kansan valistamista pidettiin noihin aikoihin arveluttavana, jopa vaarallisena.


title: Tiedeviestintä

text: 1700- ja 1800-lukujen taitteen teollinen vallankumous oli kuitenkin se liikkeelle paneva voima joka vaadittiin tieteellisen tiedon laajamittaiseksi levittämiseksi maalais- ja työväestön keskuuteen. Uudet ideat tarvitsivat soveltajia ja koneet käyttäjiä, niinpä kaupungeissa asuvan työväestön tieteellinen sivistäminen nähtiin nyt tarkoituksenmukaiseksi. Ensimmäisen varsinaisen yrityksen levittää popularisoitua tiedettä kaikille kansankerroksille käynnisti Englannissa 1799 perustettu Royal Institution aloittamalla yleisöluennot, joita antoivat silloiset tieteen suurnimet kuten Humphrey Davy sekä Michael Faraday, molemmat sekä kemistejä että fyysikoita.


title: Tiedeviestintä

text: 1800-luvun alkupuolella tiedeviestinnässä keskityttiin valistukseen sekä moraalin kohottamiseen ja vuosisadan loppupuolelle tultaessa olivat erilaiset julkiset väittelyt ja edelleen uusimmista tieteen ihmeistä kertominen popularisoinnin pääasiallinen sisältö. Lukutaitoisuuden lisääntyessä 1800-luvulla huomattiin, että myös tiedeuutisille on kasvava kysyntä. 1840-luvulla julkaistiin halpoja kasvitiedettä, hyönteisiä, meteorologiaa ja luonnonhistoriaa käsitteleviä kirjoja ja esimerkiksi suositun irlantilaisen fysiikan professorin ja populäärin opettajan John Tyndall:in luennot julkaistiin 1873 New York Tribunen erikoisnumerossa "Tribune lecture extra No.1".


title: Tiedeviestintä

text: Jo vuonna 1849 American Medical Association käynnisti tieteellistä tietoa levittämällä ristiretken puoskareita vastaan. 1900-luvun alkupuolelle tultaessa ja tieteenalojen vähitellen eriytyessä, nousivat kemia ja lääketiede kiinnostavimmiksi tiedeaiheiksi. Yhdysvalloissa oli tuolloin myös runsaasti populaaria tiedeharrastusta.


title: Tiedeviestintä

text:
Albert Einsteinin vuonna 1915 julkaisema yleinen suhteellisuusteoria herätti laajan yleisen kiinnostuksen fysiikkaa kohtaan. Niinpä 1918 päättyneen ensimmäisen maailmansodan jälkeen, oli fyysikoiden vuoro astua popularisoidun tieteen valokeilaan. Ensimmäisen maailmansodan kuviteltiin lopettavan kaikki sodat, ja tästä syystä maailmansotien välillä vallinneissa euforisissa tunnelmissa ajateltiin tieteen kykenevän ratkaisemaan kaikki ihmiskunnan ongelmat. Albert Einsteinin ohella myös muut Nobel-palkitut fyysikot kuten Max Planck, Niels Bohr, Werner Heisenberg ja Erwin Schrödinger tutkimuksineen saivat osansa julkisesta huomiosta.
Toisen maailmansodan 1939-1945 aikana tiedeuutisointi keskittyi terveysvalistukseen, koska uusimmat tieteelliset innovaatiot haluttiin sodan vuoksi salata. Manhattan-projektin ja viimein Hiroshimaan ja Nagasakiin pudotettujen atomipommien päättämän sodan jälkeen olivat fyysikot hetken sankareita, sodan voittajia.


title: Tiedeviestintä

text: 1950-luvulla olivat tiedeuutiset jo vakioasiaa mediassa ja erityisesti 1950-luvun loppu ja 1960-luvun alku oli tiedemyönteisine asenteineen popularisoinnin kulta-aikaa. Teollistumisen aiheuttamien ympäristövaikutusten ja yleisen huolestumisen seurauksena 1960-luvulla alkanut kriittinen uutisointi loi sittemmin oman elinvoimaisen genrensä populaariin tiedejournalismiin. Rachel Carson: Silent Spring 1962, DDT.


title: Tiedeviestintä

text: 1970-luvulle tultaessa oli lääketiede vanginnut suuren yleisön mielenkiinnon, mutta ajan mittaan sai sekin antaa tilaa biolääketieteen ja geenitekniikan läpimurroille.


title: Tiedeviestintä

text: Suomalaisen tiedeviestinnän historian merkkinimiä ovat Suomenkieliset Tieto-Sanomat vuonna 1775 perustanut Antti Lizelius 1708-1795 sekä Suomen tietokirjallisuuden isänä pidetty Antero Varelius (1821-1904). Vareliuksen 1800-luvun puolivälissä Vammalassa julkaisemassa tietokirjassa "Enon opetuksia luonnon asioista" käsiteltiin luonnon ilmiöitä ja selviteltiin uusien keksintöjen, kuten lennättimen, ukkosenjohdattimen tai ilmalaivan toimintaperiaatteita. Kirjassa kerrotaan myös erään tohtorin Helvetiassa 1726 esiin kaivamasta kivettyneestä muinaisihmisestä, joka jälkeenpäin Vareliuksen kertoman mukaan osoittautui ison Häntiäisen jäännöksiksi.


title: Tiedeviestintä

text: Vuoden 2007 tiedebarometrin mukaan ainakin 63 prosenttia suomalaisista kertoo seuraavansa kiinnostuksella tiedettä, tutkimusta ja teknologiaa koskevia asioita.


title: Tiedeviestintä

text: Oulun yliopistossa on tiedeviestinnän maisteriohjelma, ja Lapin yliopiston Arktisella keskuksella on Suomen suurin tiedeviestintäyksikkö arktisen tutkimustiedon levittämiseen.


title: Tiedeviestintä

text: Tieteellisten seurain valtuuskunta julkaisee Tieteessä tapahtuu -lehteä, joka kokoaa yhteen eri tieteenalat ja on ajankohtaisten ja yleistajuisten tiedeartikkeleien foorumi, jolla voidaan myös keskustella tieteestä ja tiedepolitiikasta.


title: Parkki Plus

text: Plus oli suomalainen kolmimastoinen rautarunkoinen parkki, joka sai myrskyssä pohjakosketuksen ja upposi Maarianhaminan edustalla Hertronklubbin ja Korsön saaren välissä 14. joulukuuta 1933. Onnettomuudessa menehtyi 12 laivan 16 hengen miehistöstä.


title: Parkki Plus

text: Plus oli ilman lastia matkalla Lontoosta kohti Maarianhaminaa, ja se oli tarkoitus asettaa siellä talviteloille. Alus oli palannut ennätyspitkältä matkalta Intian valtamereltä. Kovan lumimyrskyn vallitessa alus pyysi luotsia Kobba Klintarnan luotsiasemalta. Kun luotsia ei alkanut kuulua paikalle, aluksen päällikkö Karl Emanuel Eriksson päätti jatkaa matkaa ilman luotsia. Varotoimena laivan pelastusveneet laitettiin kuntoon ja laivan perässä poltettiin merkkitulta. Myrsky teki kuitenkin laivan kulun pian mahdottomaksi, ja lopulta päätettiin, että alus saa ajelehtia kohti Korsölandetia ja että miehistö siirtyy siellä rantaan. Alus sai kuitenkin tätä ennen pohjakosketuksen ja kaatui kyljelleen, jolloin osa sen takilaa rikkontui ja kannella olleet irtaimet esineet pelastusveneet mukaan lukien putosivat mereen. Uppoavasta aluksesta mereen joutuneista miehistön jäsenistä 12, päällikkö mukaan lukien, joko uupui matkalla tai kolhiintui kuoliaaksi rantakallioita vasten ja vain neljän onnistui selvitä hengissä rannalle.


title: Parkki Plus

text: "Plus"-parkin hylky makaa nykyisin kyljellään 17–36 metrin syvyydessä Korsön johtoloiston luona. Hertonklubbin luodolla on muistolaatta onnettomuudessa hukkuneille miehistön jäsenille. Onnettomuus vaikutti ratkaisevasti päätökseen rakentaa pohjamajakka Marhällaniin.


title: Parkki Plus

text: "Plus" rakennettiin alun perin vuonna 1885 Saksassa Hampurissa Blohm+Wossin telakalla Laeisz-varustamon käyttöön. Sen vetoisuus oli 1 117 nrt (1251 brt), pituus 71 metriä, leveys 10,8 metriä ja syväys 6,22 metriä, ja se liikkui pelkästään purjeiden avulla ilman apukonetta. Aluksen osti Norjasta vuonna 1925 ahvenanmaalainen laivanvarustaja Hugo Lundqvist, ja sitä käytettiin salpietarin, puutavaran ja guanon kuljetuksiin.


title: OK! (albumi)

text: OK! on Pelle Miljoona & Rockers -yhtyeen kolmas, ja Pelle Miljoonan 18. albumi. Se julkaistiin keväällä 1994.


title: OK! (albumi)

text: Albumi ylsi Suomen virallisen listan sijalle 25, ja se pysyi listalla yhteensä 4 viikkoa.


title: OK! (albumi)

text: Kaikki kappaleet säveltänyt ja sanoittanut Pelle Miljoona sekä sovittanut Rockers, ellei toisin mainita.


title: Brodick

text: Brodick (gaeliksi "Breadhaig") on Skotlannissa sijaitsevan Arranin saaren keskuskylä. Kylä sijaitsee saaren korkeimman vuoren Goat Fellin lähettyvillä Brodick Bayssa. Lähettyvillä sijaitsee Brodickin linna. Kylän väkiluku oli vuonna 2001 621. Turismi on kylälle tärkeä elinkeino, ja matkailijoiden runsaan määrän vuoksi monet asukkaat harjoittavat omaa matkailuun liittyvää liiketoimintaa esimerkiksi pitämällä kauppoja ja majoituspalveluita. Kylästä löytyvät myös kiinalainen ja italialainen ravintola.


title: Emil Lundberg

text: Emil Lundberg (s. ) on ruotsalainen jääkiekkoilija, joka siirtyi kaudeksi 2012–2013 Sveitsin pääsarjan Kloten Flyersiin. Pelipaikaltaan hän on keskushyökkääjä.


title: Emil Lundberg

text: Lundberg on kotoisin Luulajasta, jonka Elitserien-joukkueessa Luleå HF:ssä hän myös aloitti uransa. Pelattuaan viisi kautta kotikaupunkinsa joukkueen riveissä Lundberg siirtyi SM-liigan Saimaan Pallon riveihin kaudeksi 2006–07. Lundbergin teki kaudella 12 maalia ja antoi 18 syöttöä. Kesällä 2007 Lundberg siirtyi Hämeenlinnan Pallokerhoon koeajalle ja teki sopimuksen HPK:hon kaudeksi 2007–08. HPK:n rikkonaisella kaudella Lundberg pelasi ykköskentän keskushyökkääjänä sekä yli- kuin alivoimapelissäkin. Hän palasi takaisin Luulajaan kesken kauden.


title: Emil Lundberg

text: Luleåssa Lundberg pelasi kevääseen 2010 ja siirtyi sen jälkeen Slovakian Extraligassa pelaavaan HK ŠKP Popradiin. Hän teki Popradissa 20 maalia ja oli joukkueensa toiseksi paras maalintekijä. Seuraavan kauden hän pelasi KHL:ään perustettussa slovakialaisessa Lev Popradissa. Sieltä Lundberg siirtyi kesällä 2012 Sveitsin NLA:ssa pelaavaan Kloten Flyersiin.


title: Ladislav Klíma

text: Ladislav Klíma (8. elokuuta 1878 Domažlice, Böömi – 19. huhtikuuta 1928) oli tšekkiläinen filosofi ja kirjailija. Hänen ajatteluaan on kuvattu sekä eksistentialismiksi että subjektiiviseksi idealismiksi.


title: Ladislav Klíma

text: Klíma erotettiin koulusta vuonna 1895 syytettynä valtion, kirkon ja Hapsburgien loukkaamisesta. Tämän jälkeen hän asui Tirolissa, Zürichissä ja Prahassa tehden lyhytaikaisia töitä. Vain osa Klíman teoksista julkaistiin tämän elämän aikana, mutta monia käsikirjoituksia on toimitettu postuumisti. Osan käsikirjoituksista hän tuhosi itse. Klíma kuoli tuberkuloosiin ja on haudattu Prahaan.


title: Ladislav Klíma

text: Klíma hylkäsi tšekkiläisen yhteiskunnan perinteiset arvot ja normit sekä kirjoituksissaan että elämäntavallaan. Hän omaksui ajatuksia filosofisilta edeltäjiltään ja pyrki ottamaan ne käyttöön käytännön elämässä. Klíma sai vaikutteita ennen kaikkea George Berkeleyltä, Arthur Schopenhauerilta ja Friedrich Nietzscheltä. Hän katsoi, että todellisuus oli alisteinen yksilön tahdolle.


title: Kaatialan louhos

text: Kaatialan louhos on Kuortaneen Lentilässä sijaitseva käytöstä poistunut avolouhos, josta louhittiin vuosina 1942–1968 maasälpää ja kvartsia. Vielä tämän jälkeenkin louhoksen jätekivikasoista on kerätty korukiviä. Louhokselle on matkaa 18 km Kuortaneelta ja 14 km Alavudelta.


title: Kaatialan louhos

text: Alueella on kaksi veden täyttämää louhosta. Pienempi louhos on käytössä uimalana ja suurempi louhos on pyöreä ja halkaisijaltaan yli 200 metriä. Tämä yli 30 metriä syvä louhos on urheilusukeltajien suosima sukelluspaikka. Sukeltajat ovat tuoneet kaivokseen sukelluskellon noin 21 m:n syvyyteen. Louhoksessa on tapahtunut kolme kuolemaan johtanutta sukellusonnettomuutta: 4. syyskuuta 1993, 6. elokuuta 2010 ja 29. maaliskuuta 2014.


title: Kaatialan louhos

text: Kaatialan mukaan on nimetty sieltä ensimmäisenä maailmassa löydetty kaatialaiitti-niminen mineraali (FeAsO · 6-8HO), joka on kiderakenteeltaan monokliininen vesipitoinen rauta-arsenaatti.


title: Kaatialan louhos

text: Sukellustoiminta louhoksessa lisääntyi huomattavasti kun Viljakkalassa sijaitseva Haverin louhos suljettiin 1997 lukuisten onnettomuuksien jälkeen ja avattiin sukellustoiminnalle uudestaan vasta 2009. Veteen pääsee matalasta päästä loivaa kaivostietä myöten ja syvässä päässä on rappuset pinnan alla olevalle tasanteelle. Louhoksessa on erittäin kattava luolasto, jolla on monta sivuhaaraa, sekä myös pienempiä turistiluolia (kaivosauton kääntöpaikka) ei niin vaativiin sukelluksiin. Louhoksen syvään päähän on sukelluskellon lisäksi upotettu autonromu ja iso pienoislentokone. Kaikki louhoksella tapahtuneet kuolemaan johtaneet sukellusonnettomuudet ovat tapahtuneet luolassa.


title: Amurinuunilintu

text: Amurinuunilintu ("Seicercus coronatus") on Aasiassa pesivä, uunilintujen heimoon kuuluva varpuslintu.


title: Amurinuunilintu

text: Amurinuunilintu muistuttaa muodoltaan ja yleisväriltään vaaleaa pajulintua. Pään kuviot ovat voimakkaat – silmäkulmajuova on leveä ja vaalea. Siivellä on yksi epäselvä siipijuova.


title: Amurinuunilintu

text:
Amurinuunilintu pesii Japanissa, Mantšuriassa ja Venäjän kaukoidässä. Laji talvehtii eteläisessä Kaakkois-Aasiassa. Syksyllä laji on erittäin harvalukuinen vierailija Euroopassa. Suomessa se on tavattu vain kerran, 23. lokakuuta 2004 Kokkolassa.
Amurinuunilintu on hyönteissyöjä.


title: Strömman kanava

text: Strömman kanava () sijaitsee Varsinais-Suomessa Kemiönsaaren kunnan ja Salon kaupungin rajalla (ennen Kemiön ja Perniön kuntien rajalla). Vuonna 2009 Museovirasto määritteli Strömman kanavan yhdeksi Suomen valtakunnallisesti merkittävistä rakennetuista kulttuuriympäristöistä. Strömman kanava on ainoa paikka Suomessa, jossa voi havaita ilman apuvälineitä selvästi vuorovesi-ilmiön.


title: Strömman kanava

text: Kanava rakennettiin alun perin helpottamaan Kiskonjoen kaivoksesta saadun rautamalmin kuljetusta Teijon ruukille. Paikalla on kaksikin kanavaa: vanha Strömman kanava, jonka rakennutti Teijon ruukin omistaja Viktor Zebor Bremer vuosina 1844–1845, ja siitä noin puoli kilometriä länteen sijaitseva uusi kanava, joka rakennettiin vuosina 1967–1968.


title: Strömman kanava

text: Vanhan kanavan leveys oli aluksi 9,65 metriä ja syvyys 3 metriä, mutta vuosina 1896–1898 tehtyjen laajennustöiden jälkeen kanava leveni 16,7 metriin ja uusi syvyys oli 4 metriä. Uuden Strömman kanavan leveys on 28 metriä ja syvyys 5,5 metriä. Vanhan Strömman kanavan ylitti Teijon ruukin rakentama Suomen ensimmäinen rullasilta, jonka pituus oli 22,57 metriä. Vuonna 1897 tämä silta korvattiin teräksisellä kääntösillalla, jossa on puukansi. Silta oli Tiehallinnon museosilta. Uuden Strömman kanavan ylittää taas vuonna 1968 valmistunut teräksinen läppäsilta.


title: Joulupuu on kärvennetty

text: Joulupuu on kärvennetty () on vuonna 1989 ensi-iltansa saanut komediaelokuva. Elokuvan on ohjannut Jeremiah S. Chechik ja käsikirjoittanut John Hughes. Pääosissa ovat Chevy Chase, Beverly D’Angelo ja Randy Quaid.


title: Joulupuu on kärvennetty

text: Elokuva kertoo Clark Griswoldista, joka yrittää järjestellä kiireisenä jouluaskareitaan, sillä perheen luokse on tulossa liuta sukulaisia juhlimaan joulua. Clark ei ole ehtinyt edes hakea joulukuusta eivätkä jouluvalotkaan ole vielä kaunistamassa talon ulkoasua. Kiireissään Clark ei voi säästyä kommelluksilta.


title: Joulupuu on kärvennetty

text: "Video-oppaassa" vuodelta 1995 Kari Salminen antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hän toteaa Hughesin käsikirjoituksen kaivavan joulusta anarkistisen puolen esiin: ”Griswoldin perheen joulunvietto menee raskaasti päin kuusta, mutta suunsoitto ei herkeä hetkeksikään. [...] Ihmisten alhaisimmat tunteet loistavat kilpaa jouluvalojen kanssa.”


title: Joulupuu on kärvennetty

text: "Eddien suuri saariseikkailu" () on vuonna 2003 valmistunut televisioelokuva. Elokuvassa Griswoldien serkut Eddie (Randy Quaid) ja Catherine (Miriam Flynn) pääsevät sattuman kautta lomamatkalle Etelä-Tyynenmeren saarelle. Myös "Faijalla hommat hanskassa" -elokuvassa Audrey Griswoldia näytellyt Dana Barron palaa rooliinsa. Chevy Chasea ja Beverly D’Angeloa ei elokuvassa nähdä.


title: Matti Saanio

text:
Matti Saanio (17. maaliskuuta 1925 Turku – 17. huhtikuuta 2006 Ivalo) oli suomalainen valokuvaaja joka tuli tunnetuksi 1950-luvulta alkaen Lapin ihmisten ja luonnon kuvaajana. Hän tallensi yhteiskunnallista murrosta ja maaseudun muuttumista. Usein Saanio esitteli erilaisia pohjoisia yhteisöjä.
Matti Saanio on yksi niistä kuvaajista, joiden ansiosta valokuvaus hyväksyttiin Suomessa taiteeksi.


title: Matti Saanio

text: Saanio opiskeli taidemaalariksi ja työskenteli aluksi lavastajana ja freskomaalarina mutta hän aloitti valokuvaamisen muutettuaan Rovaniemelle.


title: Matti Saanio

text: Saanio toimi 1970-luvulla valokuvataiteen taiteilijaprofessorina. Hän hoiti valokuvauksen apulaisprofessuuria 1986–1989 Taideteollisessa korkeakoulussa, jossa oli opettanut vuodesta 1968. Matti Saanio oli Valokuva-lehden päätoimittajana 1975–1984.


title: Matti Saanio

text: Hän sai kolme valokuvataiteen valtionpalkintoa sekä Pro Finlandia -mitalin. 2004 Saanio kutsuttiin Lapin yliopiston kunniatohtoriksi ja valittiin Taideteollisen korkeakoulun kunniajäseneksi.


title: Lev Šestov

text: Lev Isaakovich Šestov (), syntyjään "Yehuda Leyb Schwarzmann" (Иегуда Лейб Шварцман) (31. tammikuuta 1866 Kiova, Ukraina – 19. marraskuuta 1938 Pariisi, Ranska) oli ukrainalais-venäläinen juutalainen eksistentialistifilosofi.


title: Lev Šestov

text: Šestov sai vaikutteita erityisesti Friedrich Nietzscheltä, Søren Kierkegaardilta, Fjodor Dostojevskilta ja Leo Tolstoilta, joista hän kirjoitti useita teoksia. Teoksissaan hän on käsitellyt muun muassa teologiaa, nihilismiä, rationalismia ja irrationalismia. Šestovilta ovat saaneet vaikutteita muiden muassa D. H. Lawrence, Nikolai Berdjajev, Sergei Bulgakov, Albert Camus, John Middleton Murry, Jules de Gaultier, Lucien Lévy-Bruhl ja Czeslaw Milosz.


title: Lev Šestov

text: Šestov opiskeli lakia ja matematiikkaa Moskovassa ja Kiovassa. Hän ei kuitenkaan voinut väitellä tohtoriksi, koska hänen väitöskirjassaan oli vallankumouksellisia vaikutteita. Vuonna 1898 Šestov tutustui joukkoon intellektuelleja, johon kuuluivat muiden muassa Berdjajev, Sergei Djagilev, Dmitri Merezkovski ja Vasili Rozanov. Hän alkoi kirjoittaa filosofisia teoksia.


title: Lev Šestov

text: Vuonna 1908 Šestov muutti Freiburgiin Saksaan, ja vuonna 1910 Sveitsiin pieneen kylään nimeltä Coppet. Hän palasi Moskovaan vuonna 1915. Vallankumous teki hänen elämästään vaikean, ja bolševikit painostivat häntä lisäämään tuoreeseen teokseensa "Potestas Clavium" marxilaisten oppien puolustuksen, muuten sitä ei olisi julkaistu. Šestov kieltäytyi tästä, mutta luennoi kuitenkin vallanpitäjien luvalla Kiovan yliopistossa kreikkalaisesta filosofiasta.


title: Lev Šestov

text: Lopulta Šestov kuitenkin muutti Ranskaan vuonna 1921. Ranskassa hän luennoi Sorbonnen yliopistossa, ja tutki muun muassa Blaise Pascalin ja Plotinoksen ajattelua. Vuonna 1926 hän tutustui Edmund Husserliin, ja 1929 hän tapasi Martin Heideggerin. Tuolloin hän sai yllykkeen tutustua Kierkegaardin ajatteluun.


title: Lev Šestov

text: Šestovin pääteoksena voidaan pitää teosta "Афины и Иерусалим" (”Ateena ja Jerusalem”, 1938), joka käsittelee tieteen ja filosofian suhdetta. Šestov eli Pariisissa kuolemaansa saakka. Loppuaikoinaan hän tutki Husserlin ajattelua ja intialaista filosofiaa.


title: Prätkähiiret (2. tuotantokausi)

text: Prätkähiirten 2. tuotantokausi alkoi Yhdysvalloissa 20. syyskuuta 1994 jaksolla "Steal of the Century", joka tunnetaan Suomessa nimellä Aseiden aatelia. 2. kausi käsittää 39 jaksoa, jotka kuitenkin esitettiin sekalaisessa järjestyksessä. Yhdysvalloissa kolmannen kauden esitys päättyi 23. kesäkuuta 1995.


title: Prätkähiiret (2. tuotantokausi)

text: Suomessa 2. kausi käynnistyi 6. toukokuuta 1995 ja päättyi vuonna 1996.


title: Suvi Lukkarinen

text: Suvi Lukkarinen (nykyinen Kellokumpu) valittiin Miss Suomeksi 26. huhtikuuta 1976. Miss Skandinavia -kilpailuissa hän oli 2. perintoprinsessa. Hän oli tuolloin 22-vuotias jyväskyläläinen, joka ohitti yllättäen ennakkosuosikki Riitta Väisäsen. Suvi Lukkarista kuvattiin viileäksi ja elegantiksi kaunottareksi.


title: Kalle Carlstedt

text: Kaarlo ”Kalle” Fredrik Oskar Carlstedt (2. helmikuuta 1891 Lieto – 10. lokakuuta 1952) oli suomalainen kuvataiteilija, joka tunnetaan erityisesti puupiirroksistaan.


title: Kalle Carlstedt

text: Carlstedtin vanhemmat olivat asemapäällikkö Carl Zachris Carlstedt ja Anna Mathilda Danielsson. Hänen veljensä oli taidemaalari Mikko Carlstedt. Carlstedt kävi vuosina 1902–1911 Hämeenlinnan Klassillista lyseota, mutta erosi lopulta koulusta jäätyään seitsemännelle luokalle ja siirtyi opiskelemaan Ateneumissa toimineeseen Suomen Taideyhdistyksen piirustuskouluun, josta hän valmistui 1913.


title: Kalle Carlstedt

text: Carlstedt erikoistui jo alusta lähtien puupiirrosten tekemiseen ja hän saavutti niillä huomiota vuonna 1916 Moskovassa ja vuonna 1919 Kööpenhaminassa pidetyissä Suomen taiteen näyttelyissä. Hän teki puupiirrostekniikalla kirjankuvitustöitä, joista tunnetuimpia ovat Eino Leinon "Helkavirsiä" ja "Sata Kantelettaren laulua". Hän suunnitteli myös kirjojen kansikuvia ja exlibriksiä ja teki 1930-luvulta alkaen tussilaveerauksia. Carlstedt otti vaikutteita taiteeseensa muun muassa Akseli Gallen-Kallelalta, Edvard Munchilta ja Vincent van Goghilta. Hän suunnitteli yhteistyössä Gustaf von Numersin kanssa Sääksmäen kunnan vaakunan vuonna 1954.


title: Kalle Carlstedt

text: Carlstedt teki vain muutaman opintomatkan ulkomaille ja asui enimmäkseen kotonaan Sääksmäellä, mutta myös Helsingissä ja Konginkankaalla. Hän matkusti kuitenkin hyvin paljon kotimaassa ja erityisesti matkareitti Keuruun, Jyväskylän, Suolahden ja Konginkankaan kautta Viitasaarelle oli hänen suosiossaan. Tämän puupiirtäjän reitin varrelta Carlstedt keräsi vaikutteita taiteeseensa maisemista ja talonpoikaisista rakennuksista.


title: Kalle Carlstedt

text: Carlstedtin hyvä ystävä oli kirjailija Joel Lehtonen, johon hän tutustui 1917. Carlstedt kuvitti Lehtosen kirjan "Kuolleet omenapuut" ja Lehtonen puolestaan vietti paljon aikaa Carlstedtin luona Sääksmäen Huittulassa ja Isossa Vohlisaaressa. Lehtonen hankki myös 1925 kesäpaikkansa Carlstedtin naapurista Pienestä Vohlisaaresta. Muita Carlstedtin kirjailijaystäviä olivat muun muassa Larin-Kyösti ja Viljo Kojo.


title: Aasiariffi

text: Aasiariffi on lyhyt musiikinpätkä, riffi, joka yhdistetään populaarikulttuurissa usein Japaniin, Kiinaan tai yleisemmin Aasiaan. Riffillä on englanninkielessä useita nimiä, kuten "Oriental riff", "Asian riff", "The Chinese Melody", "The Stereotypical Oriental Tune", "The Asian Jingle".


title: Aasiariffi

text: Riffin nuotit noudattelevat pentatonista asteikkoa, joka saa sen muistuttamaan aasialaista musiikkia.


title: Aasiariffi

text: Riffi esiintyy monissa populaarimusiikin teoksissa. Yksi tunnetuimpia näistä on vuoden 1974 listaykkönen, Carl Douglasin "Kung Fu Fighting" (suomeksi Frederikin esittämänä "Kung-Fu taistelee"). Muita kappaleita ovat The Coastersin "Bad Detective" (1964), Rushin "A Passage to Bangkok" (1976), Bebop Deluxen "Blazing Aposteles" (1976), The Vaporsin "Turning Japanese" (1980), David Bowien "China Girl" (1983) ja Peter Björnin "Young Folks" (2006). Tietokonepeleissä riffin voi kuulla esimerkiksi International Karatessa (1986) ja sen jatko-osassa (1987), joissa on Rob Hubbardin säveltämä musiikki.


title: Skipataan joulu

text: Skipataan joulu ("Christmas with the Kranks") on vuonna 2004 ensi-iltansa saanut komediaelokuva. Elokuvan ohjasi Joe Roth ja pääosissa ovat Tim Allen ja Jamie Lee Curtis. Elokuva perustuu John Grishamin vuonna 2001 kirjoittamaan romaaniin "Joulua pakoon".


title: Skipataan joulu

text: Elokuva kertoo Luther Krankista ja hänen vaimostaan Norasta. Lutherin ja Noran ainoa lapsi Blair on muuttanut pois ja tämä joulu tulee olemaan ensimmäinen 23 vuoteen, kun Luther ja Nora viettävät sen kaksin. Tai oikeastaan ensimmäinen joulu 23 vuoteen ilman Blairia, sillä Krankit asuvat omakotilähiössä, jossa joulut on vietetty naapureiden kanssa. Tähän kyllästyneenä Luther ehdottaa Noralle joulun viettoa Karibialla ja Nora suostuu. Naapurit kuitenkin hermostuvat Krankeille jouluperinteiden rikkomisesta, eikä naapurusto aio päästää paria aivan helpolla.


title: Porin vesitorni

text: Porin vesitorni sijaitsee Porin keskustan länsilaidalla. Sen on suunnitellut arkkitehti Bertel Strömmer ja rakentanut Uuno Helmisen rakennusliike. Vesitorni otettiin käyttöön vuonna 1936 ja se on lähes 50 metriä korkea. Tornin vesitilavuus on 500 kuutiometriä. Torni on tiiliverhoiltu eli vesisäiliötä kantavat rakenteet ovat verhouksesta erilliset. Porin vesitorni on maakunnallisesti arvokas kulttuurihistoriallinen kohde ja kuuluu Porin kansalliseen kaupunkipuistoon. Vesitorni on yksi kaupungin tunnetuimmista maamerkeistä.


title: Eduardo Chillida

text: Eduardo Chillida Juantegui (10. tammikuuta 1924 San Sebastián, Guipúzcoa, Espanja – 19. elokuuta 2002 San Sebastián, Guipúzcoa, Espanja) oli espanjalainen baskisukuinen kuvanveistäjä. Veistosten lisäksi hän tuotti myös piirroksia ja maalauksia. Ennen taiteellista menestystään hän opiskeli arkkitehtuuria Madridin teknillisessä yliopistossa ja pelasi jalkapalloa maalivahtina Real Sociedadissa.


title: Eduardo Chillida

text: Chillidalle myönnettiin vuonna 1985 Wolfin palkinto ja vuonna 1987 Asturian ruhtinaan palkinto.


title: Eduardo Chillida

text: Suomen kulttuurirahasto lahjoitti Helsingin yliopistolle sen 350-vuotisjuhlien kunniaksi Chillidan veistoksen, joka on sijoitettu Porthanian eteen Yliopistokadulle. Helsinki-veistos paljastettiin 10.9.1992 yliopiston lukuvuoden avajaisten yhteydessä. Veistos on 2,5 metriä korkea, se painaa 4400 kiloa ja se on valmistettu ruostuvasta teräksestä.


title: Kaanaan vesitorni

text: Kaanaan vesitorni on Porissa sijaitseva vesitorni. Tornin vesitilavuus on 1 250 kuutiometriä ja se valmistui vuonna 1963. Huipulla toimiva näkötorni-ravintola avattiin yleisölle saman vuoden heinäkuussa. Virallisesti Kaanaan vesitorni vihittiin käyttöön Porin päivänä 29. syyskuuta 1963.


title: Kaanaan vesitorni

text: Meri-Porissa Kaanaan kaupunginosassa sijaitseva 56,7 metriä korkea vesitorni oli valmistuessaan Suomen korkein. Sen ulkoseinää käytetään myös seinäkiipeilyyn.


title: Lee Sweatt

text: Lee Sweatt (s. 13. elokuuta 1985 Elburn, Illinois, Yhdysvallat) on yhdysvaltalainen entinen jääkiekkoilija, pelipaikaltaan puolustaja. Sweatt voitti urallaan Suomen-mestaruuden, ja hänet palkittiin kertaalleen SM-liigan parhaana puolustajana. Sweatt pelasi kaudella 2010–2011, joka jäi hänen uransa viimeiseksi, kolme runkosarjaottelua NHL-seura Vancouver Canucksissa. Suurin osa tuosta kaudesta kului kuitenkin farmijoukkue Manitoba Moosessa.


title: Lee Sweatt

text: Sweatt pelasi vuosina 2003–2007 Colorado Collegen jääkiekkojoukkueessa, NCAA:n alaista yliopistosarjaa. Coloradossa hän oli yksi seuran avainpelaajia tehtyään neljän kauden aikana 89 tehopistettä. Viimeisellä kaudellaan Sweatt valittiin WCHA:n vuoden opiskelijapelaajaksi. Keväällä 2007 Sweatt teki loppukauden mittaisen sopimuksen AHL:n San Antonio Rampagen kanssa.


title: Lee Sweatt

text: SM-liigassa pelaava TPS hankki Sweattin kaudeksi 2007–2008. Hänet hankittiin korvaamaan NHL-sopimuksen saanut Bryce Lampman. Hyvän kauden Turun Palloseurassa pelannut Sweatt siirtyi kauden jälkeen Itävallan pääsarjassa pelaavaan EC Red Bull Salzburgin joukkueeseen. Kaudeksi 2009–2010 Sweatt siirtyi KHL-liigassa pelaavaan latvialaisjoukkueeseen Dynamo Riikaan.


title: Lee Sweatt

text: Riiassa Sweatt ei saanut kunnolla peliaikaa ja joutui pelaamaan puolustusvoittoista peliä. Hän jätti joukkueen kesken kauden ja palasi TPS:an. Sweatt pelasi 21 runkosarjaottelua TPS:ssa ja teki niissä tehot 9+7. Pudotuspeleissä pisteitä tuli 15 ottelussa 13. TPS voitti kauden päätteeksi Suomen-mestaruuden, ja Sweatt palkittiin SM-liigan parhaana puolustajana, Pekka Rautakallio -palkinnolla, sekä valittiin SM-liigan tähdistökentälliseen. Kauden jälkeen Sweatt teki sopimuksen NHL-joukkue Vancouver Canucksin kanssa. Ensimmäisen NHL-pelinsä Sweatt pelasi 26. tammikuuta 2011 Nashville Predatorsia vastaan, ja hän onnistui heti maalinteossa viimeistellen voittomaalin Pekka Rinteen taakse.


title: Lee Sweatt

text: Vancouverissa ja AHL:n Manitoba Moosessa pelatun kauden jälkeen Sweatt teki heinäkuussa 2011 kaksivuotisen ja kaksisuuntaisen sopimuksen NHL-seura Ottawa Senatorsin kanssa. Kuukausi myöhemmin hän kuitenkin ilmoitti lopettavansa pelaajauransa ja siirtyvänsä liike-elämään. Kesällä 2013 Sweatt kuitenkin yllättäen ilmoitti kaipaavansa jääkiekkoa siinä määrin että on ollut neuvotteluyhteydessä TPS:n pelaajakoordinaattori Ari Vuoreen mahdollisen comebackin tiimoilta.


title: Lawrence Leighton Smith

text: Lawrence Leighton Smith (8. huhtikuuta 1936 Portland, Oregon – 25. lokakuuta 2013 Colorado Springs, Colorado) oli yhdysvaltalainen kapellimestari ja pianisti.


title: Lawrence Leighton Smith

text: Smith valmistui Portlandin valtionyliopistosta (1956) ja Mannes College of Musicista (1959). Hän sai tohtorinarvon Louisvillen yliopistosta vuonna 1992. Hänelle myönnettiin Ditsonin kapellimestaripalkinto vuonna 1988.


title: Lawrence Leighton Smith

text: Smith toimi ylikapellimestarina esimerkiksi Oregonin sinfoniaorkesterissa (1973–1980), San Antonion sinfoniaorkesterissa (1980–1985) ja Louisvillen orkesterissa (1983–1994). Hän johti useita merkittäviä yhdysvaltalaisia orkestereita, mutta esiintyi myös kansainvälisesti.


title: Lawrence Leighton Smith

text: Pianistin ominaisuudessa Smith säesti muiden muassa Franco Corellia, Sherrill Milnesia, Zara Nelsovaa, Ruggiero Ricciä, Jennie Tourelia, Renata Tebaldia, Walter Trampleria ja Pinchas Zukermania.


title: Colbie Caillat

text: Colbie Marie Caillat (s. 28. toukokuuta 1985 Newbury Park, Kalifornia) on yhdysvaltalainen folklaulaja Malibusta, Kaliforniasta. Hänet bongattiin omalta MySpace-sivultaan, ja vuonna 2007 hän nousi hittikappaleellaan ”Bubbly” neljäksi kuukaudeksi oman genrensä listoille.


title: Pimp C

text: Pimp C (oikealta nimeltään Chad Lamont Butler; 29. joulukuuta 1973 – 4. joulukuuta 2007) tunnetaan paremmin taiteilijnimellään Pimp C oli yhdysvaltalainen hip hop -muusikko ja tuottaja. Hän kuului UGK -hip hop duoon yhdessä Bun B:n kanssa.


title: Pimp C

text: Omien levytystensä lisäksi UGK toimi myös vierailijana muiden muassa Jay-Z:n ja Three 6 Mafian levytyksillä.